title: Οδηγία 2010/90/ΕΕ της Επιτροπής, της 7ης Δεκεμβρίου 2010 , για την τροποποίηση της οδηγίας 91/414/EOK του Συμβουλίου, ώστε να καταχωριστεί η ουσία pyridaben ως δραστική ουσία, και για την τροποποίηση της απόφασης 2008/934/ΕΚ  Κείμενο που παρουσιάζει ενδιαφέρον για τον ΕΟΧ

text:
               8.12.2010

               EL

               Επίσημη Εφημερίδα της Ευρωπαϊκής Ένωσης

               L 322/38

         ΟΔΗΓΊΑ 2010/90/ΕΕ ΤΗΣ ΕΠΙΤΡΟΠΉΣ
   της 7ης Δεκεμβρίου 2010
   για την τροποποίηση της οδηγίας 91/414/EOK του Συμβουλίου, ώστε να καταχωριστεί η ουσία pyridaben ως δραστική ουσία, και για την τροποποίηση της απόφασης 2008/934/ΕΚ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί (ΕΚ) αριθ. 451/2000 (2) και (ΕΚ) αριθ. 1490/2002 της Επιτροπής (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία pyridaben.

               (2)

               Σύμφωνα με το άρθρο 11ε του κανονισμού (ΕΚ) αριθ. 1490/2002, ο αιτών απέσυρε την υποστήριξή του για την καταχώριση της εν λόγω δραστικής ουσίας στο παράρτημα Ι της οδηγίας 91/414/ΕΟΚ εντός δύο μηνών από την παραλαβή του σχεδίου της έκθεσης αξιολόγησης. Ως συνέπεια των ανωτέρω, για τη μη καταχώριση της ουσίας pyridaben εκδόθηκε η απόφαση 2008/934/ΕΚ της Επιτροπής, της 5ης Δεκεμβρίου 2008, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες (4).

               (3)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών (στο εξής «ο αιτών») υπέβαλε νέα αίτηση ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5).

               (4)

               Η αίτηση υποβλήθηκε στις Κάτω Χώρες, που είχαν οριστεί κράτος μέλος-εισηγητής με τον κανονισμό (ΕΚ) αριθ. 451/2000. Τηρήθηκε ο χρονικός περιορισμός για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2008/934/ΕΚ. Η αίτηση αυτή τηρεί επίσης τις υπόλοιπες ουσιαστικές και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (5)

               Οι Κάτω Χώρες αξιολόγησαν τα πρόσθετα στοιχεία που υπέβαλε ο αιτών και ετοίμασαν συμπληρωματική έκθεση. Κοινοποίησαν την έκθεση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») και στην Επιτροπή στις 15 Ιουνίου 2009. Η Αρχή κοινοποίησε τη συμπληρωματική έκθεση στα άλλα κράτη μέλη και στον αιτούντα για σχόλια και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αιτήματος της Επιτροπής, η Αρχή υπέβαλε τα συμπεράσματά της για την ουσία pyridaben στην Επιτροπή στις 28 Μαΐου 2010 (6). Η εν λόγω έκθεση αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Οκτωβρίου 2010 υπό τη μορφή έκθεσης ανασκόπησης της Επιτροπής για την ουσία pyridaben.

               (6)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν pyridaben μπορεί να αναμένεται ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, ενδείκνυται να καταχωριστεί η ουσία pyridaben στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις προϊόντων φυτοπροστασίας που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.

               (7)

               Με την επιφύλαξη αυτού του συμπεράσματος, ενδείκνυται να συγκεντρωθούν περαιτέρω πληροφορίες σχετικά με κάποια συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε προϋποθέσεις. Συνεπώς, ενδείκνυται να ζητηθεί από τον αιτούντα να προσκομίσει περαιτέρω πληροφορίες για να επιβεβαιώσει τα αποτελέσματα της αξιολόγησης κινδύνου βάσει των πλέον πρόσφατων επιστημονικών στοιχείων όσον αφορά την έκθεση στους μεταβολίτες W-1 και B-3 από φωτόλυση σε υδατικό σύστημα, τον μακροπρόθεσμο κίνδυνο για τα θηλαστικά και την εκτίμηση των λιποδιαλυτών καταλοίπων.

               (8)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (9)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρασχεθεί στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν pyridaben, ώστε να εξασφαλιστεί ότι ικανοποιούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιήσουν, να αντικαταστήσουν ή να ανακαλέσουν, κατά περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές που ορίζονται στην οδηγία 91/414/ΕΟΚ.

               (10)

               Η εμπειρία που αποκτήθηκε από προηγούμενες καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (7) έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Εντούτοις, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους των αδειών, σε σχέση με τις οδηγίες που έχουν έως τώρα εκδοθεί για την τροποποίηση του παραρτήματος I.

               (11)

               Επομένως, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (12)

               Η απόφαση 2008/934/ΕΚ προβλέπει τη μη καταχώριση της ουσίας pyridaben και την ανάκληση των εγκρίσεων για τα φυτοπροστατευτικά προϊόντα που περιέχουν την εν λόγω ουσία έως τις 31 Δεκεμβρίου 2011. Είναι ανάγκη να διαγραφεί η σειρά που περιέχει την ουσία pyridaben στο παράρτημα της εν λόγω απόφασης.

               (13)

               Επομένως, η απόφαση 2008/934/ΕΚ πρέπει να τροποποιηθεί αναλόγως.

               (14)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα Ι της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Η γραμμή που αφορά την ουσία pyridaben στο παράρτημα της απόφασης 2008/934/ΕΚ διαγράφεται.
   Άρθρο 3
   Τα κράτη μέλη θεσπίζουν και δημοσιεύουν πριν από τις 31 Οκτωβρίου 2011, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις διατάξεις αυτές από την 1η Νοεμβρίου 2011.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 4
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία pyridaben ως δραστική ουσία πριν από την 1η Νοεμβρίου 2011.
   Έως την ημερομηνία αυτή εξακριβώνουν, ιδιαίτερα, ότι πληρούνται οι όροι του παραρτήματος Ι της εν λόγω οδηγίας σχετικά με την ουσία pyridaben, με εξαίρεση αυτούς του μέρους Β της καταχώρισης που αφορά την εν λόγω δραστική ουσία, και ότι ο κάτοχος της έγκρισης διαθέτει φάκελο ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει pyridaben, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 30 Απριλίου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με την ουσία pyridaben. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό, τα κράτη μέλη:

               α)

               σε περίπτωση που ένα προϊόν περιέχει pyridaben ως τη μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 το αργότερο· ή

               β)

               σε περίπτωση που ένα προϊόν περιέχει pyridaben ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, ανάλογα με το ποια ημερομηνία είναι μεταγενέστερη.

         Άρθρο 5
   Η παρούσα οδηγία αρχίζει να ισχύει την 1η Μαΐου 2011.
   Άρθρο 6
   Η παρούσα οδηγία απευθύνεται στα κράτη μέλη.

      Βρυξέλλες, 7 Δεκεμβρίου 2010.

            Για την Επιτροπή

            Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 55 της 29.2.2000, σ. 25.

      (3)  ΕΕ L 224 της 21.8.2002, σ. 23.

      (4)  ΕΕ L 333 της 11.12.2008, σ. 11.

      (5)  ΕΕ L 15 της 18.1.2008, σ. 5.

      (6)  Ευρωπαϊκή Αρχή για την Ασφάλεια των Τροφίμων, Συμπεράσματα σχετικά με την επιστημονική επανεξέταση της αξιολόγησης του κινδύνου από φυτοπροστατευτικά προϊόντα όσον αφορά τη δραστική ουσία pyridaben. Δελτίο ΕΑΑΤ 2010· 8(6):1632. [σ. 70]. doi:10.2903/j.efsa.2010.1632. Διατίθεται διαδικτυακά: www.efsa.europa.eu

      (7)  ΕΕ L 366 της 15.12.1992, σ. 10.

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «318

                     Pyridaben
                     Αριθ. CAS: 96489-71-3

                     Αριθ. CIPAC: 583

                     2-τριτ. βουτυλο-5-(4-τριτ. βουτυλοβενζυλοθειο)-4-χλωροπυριδιδαζιν-3(2Η)-όνη

                     > 980 g/kg

                     1η Μαΐου 2011

                     30 Απριλίου 2021

                     ΜΕΡΟΣ Α
                     Επιτρέπεται να χρησιμοποιείται μόνο ως εντομοκτόνο και ακαρεοκτόνο.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία pyridaben, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 28 Οκτωβρίου 2010.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 στην ασφάλεια των χειριστών και στην εξασφάλιση ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας·

                                 —

                                 στον κίνδυνο για υδρόβιους οργανισμούς και θηλαστικά·

                                 —

                                 στον κίνδυνο για τα μη στοχευόμενα αρθρόποδα, συμπεριλαμβανομένων των μελισσών.

                           Πρέπει να περιλαμβάνονται μέτρα άμβλυνσης του κινδύνου στους όρους της έγκρισης και να ξεκινήσουν προγράμματα παρακολούθησης για την επαλήθευση της πραγματικής έκθεσης των μελισσών στην ουσία pyridaben σε περιοχές που οι μέλισσες χρησιμοποιούν συστηματικά για τη συλλογή μελιού ή τις οποίες εκμεταλλεύονται οι μελισσοκόμοι, όπου αυτό ενδείκνυται.
                     Τα οικεία κράτη μέλη ζητούν να υποβληθούν επιβεβαιωτικά στοιχεία σχετικά με:

                                 —

                                 τους κινδύνους για το υδατικό περιβάλλον από την έκθεση στους μεταβολίτες W-1 και B-3 από φωτόλυση σε υδατικό σύστημα,

                                 —

                                 τον δυνητικό μακροπρόθεσμο κίνδυνο για τα θηλαστικά,

                                 —

                                 την αξιολόγηση των λιποδιαλυτών καταλοίπων.

                           Τα ενδιαφερόμενα κράτη μέλη εξασφαλίζουν ότι ο αιτών υποβάλλει αυτά τα επιβεβαιωτικά στοιχεία στην Επιτροπή έως τις 30 Απριλίου 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


title: Οδηγία 2011/4/ΕΕ της Επιτροπής, της 20ής Ιανουαρίου 2011 , για την τροποποίηση της οδηγίας 91/414/EOK του Συμβουλίου, ώστε να καταχωριστεί η ουσία cycloxydim ως δραστική ουσία, και για την τροποποίηση της απόφασης 2008/934/ΕΚ  Κείμενο που παρουσιάζει ενδιαφέρον για τον ΕΟΧ

text:
               21.1.2011

               EL

               Επίσημη Εφημερίδα της Ευρωπαϊκής Ένωσης

               L 18/30

         ΟΔΗΓΊΑ 2011/4/ΕΕ ΤΗΣ ΕΠΙΤΡΟΠΉΣ
   της 20ής Ιανουαρίου 2011
   για την τροποποίηση της οδηγίας 91/414/EOK του Συμβουλίου, ώστε να καταχωριστεί η ουσία cycloxydim ως δραστική ουσία, και για την τροποποίηση της απόφασης 2008/934/ΕΚ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία cycloxydim.

               (2)

               Σύμφωνα με το άρθρο 11ε του κανονισμού (ΕΚ) αριθ. 1490/2002 ο αιτών απέσυρε την υποστήριξή του για την καταχώριση της εν λόγω δραστικής ουσίας στο παράρτημα Ι της οδηγίας 91/414/ΕΟΚ εντός δύο μηνών από την παραλαβή του σχεδίου της έκθεσης αξιολόγησης. Κατά συνέπεια, για τη μη καταχώριση της ουσίας cycloxydim εκδόθηκε η απόφαση 2008/934/ΕΚ της Επιτροπής, της 5ης Δεκεμβρίου 2008, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν τις εν λόγω ουσίες (4).

               (3)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ ο αρχικός κοινοποιών (εφεξής «ο αιτών») υπέβαλε νέα αίτηση ζητώντας την εφαρμογή της ταχείας διαδικασίας όπως προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5).

               (4)

               Η αίτηση υποβλήθηκε στην Αυστρία, η οποία είχε οριστεί κράτος μέλος εισηγητής σύμφωνα με τον κανονισμό (ΕΚ) αριθ. 451/2000. Τηρήθηκε ο χρονικός περιορισμός για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2008/934/ΕΚ. Η αίτηση αυτή συμφωνεί επίσης με τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (5)

               Η Αυστρία αξιολόγησε τα συμπληρωματικά δεδομένα που υποβλήθηκαν από τον αιτούντα και εκπόνησε συμπληρωματική έκθεση. Κοινοποίησε την εν λόγω έκθεση στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 2 Νοεμβρίου 2009. Η Αρχή κοινοποίησε τη συμπληρωματική έκθεση στα άλλα κράτη μέλη και στον αιτούντα για σχόλια και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αιτήματος της Επιτροπής, η Αρχή υπέβαλε τα συμπεράσματά της για την ουσία cycloxydim στην Επιτροπή στις 30 Ιουνίου 2010 (6). Το σχέδιο έκθεσης αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 23 Νοεμβρίου 2010 υπό τη μορφή έκθεσης ανασκόπησης της Επιτροπής για την ουσία cycloxydim.

               (6)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν την ουσία cycloxydim μπορεί να αναμένεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να καταχωριστεί η ουσία cycloxydim στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.

               (7)

               Με την επιφύλαξη αυτού του συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I μπορεί να υπόκειται σε όρους. Ως εκ τούτου, είναι σκόπιμο να ζητηθεί από τον αιτούντα να υποβάλει στην Επιτροπή, περαιτέρω πληροφορίες σχετικά με τις μεθόδους για την ανάλυση των καταλοίπων cycloxydim σε φυτικά και ζωικά προϊόντα.

               (8)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα ώστε να επιτραπεί στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (9)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάζουν τις υφιστάμενες εγκρίσεις φυτοπροστατευτικών προϊόντων που περιέχουν την ουσία cycloxydim, ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη θα πρέπει να τροποποιήσουν, να αντικαταστήσουν ή να αποσύρουν, κατά περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές που καθορίζονται στην οδηγία 91/414/ΕΟΚ.

               (10)

               Η εμπειρία που αποκτήθηκε από προηγούμενες καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (7) έχει δείξει ότι ενδέχεται να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εγκριθεί έως σήμερα για την τροποποίηση του παραρτήματος I.

               (11)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (12)

               Η απόφαση 2008/934/ΕΚ προβλέπει τη μη καταχώριση της ουσίας cycloxydim και την ανάκληση των εγκρίσεων για τα φυτοπροστατευτικά προϊόντα που περιέχουν την εν λόγω ουσία έως τις 31 Δεκεμβρίου 2011. Είναι ανάγκη να απαλειφθεί η σειρά που περιέχει την ουσία cycloxydim στο παράρτημα της εν λόγω απόφασης.

               (13)

               Συνεπώς, είναι σκόπιμο να τροποποιηθεί αναλόγως η απόφαση 2008/934/ΕΚ.

               (14)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως καθορίζεται στο παράρτημα της παρούσας οδηγίας.
   Άρθρο 2
   Η γραμμή που αφορά την ουσία cycloxydim στο παράρτημα της απόφασης 2008/934/ΕΚ απαλείφεται.
   Άρθρο 3
   Τα κράτη μέλη θεσπίζουν και δημοσιεύουν έως τις 30 Νοεμβρίου 2011 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Δεκεμβρίου 2011.
   Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 4
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, εφόσον είναι απαραίτητο, τις ισχύουσες εγκρίσεις φυτοπροστατευτικών προϊόντων που περιέχουν την ουσία cycloxydim ως δραστική ουσία πριν από τις 30 Νοεμβρίου 2011.
   Έως την ημερομηνία αυτή επαληθεύουν, ιδιαίτερα, ότι πληρούνται οι όροι του παραρτήματος Ι της εν λόγω οδηγίας σχετικά με την ουσία cycloxydim, με εξαίρεση τους όρους του μέρους Β της καταχώρισης που αφορά την εν λόγω δραστική ουσία, και ότι ο κάτοχος της έγκρισης διαθέτει φάκελο ή έχει πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει cycloxydim, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 31 Μαΐου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με την cycloxydim. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τη διαπίστωση αυτή τα κράτη μέλη:

               α)

               σε περίπτωση που ένα προϊόν περιέχει cycloxydim ως τη μόνη δραστική ουσία, εφόσον είναι απαραίτητο, τροποποιούν ή αποσύρουν την έγκριση έως τις 31 Μαΐου 2015 το αργότερο· ή

               β)

               σε περίπτωση που ένα προϊόν περιέχει cycloxydim ως μία από πολλές δραστικές ουσίες, εφόσον είναι απαραίτητο, τροποποιούν ή αποσύρουν την έγκριση έως τις 31 Μαΐου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.

         Άρθρο 5
   Η παρούσα οδηγία αρχίζει να ισχύει την 1η Ιουνίου 2011.
   Άρθρο 6
   Η παρούσα οδηγία απευθύνεται στα κράτη μέλη.

      Βρυξέλλες, 20 Ιανουαρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 55 της 29.2.2000, σ. 25.

      (3)  ΕΕ L 224 της 21.8.2002, σ. 23.

      (4)  ΕΕ L 333 της 11.12.2008, σ. 11.

      (5)  ΕΕ L 15 της 18.1.2008, σ. 5.

      (6)  Ευρωπαϊκή Αρχή για την Ασφάλεια των Τροφίμων· Συμπεράσματα σχετικά με την επιστημονική επανεξέταση της αξιολόγησης του κινδύνου από φυτοπροστατευτικά προϊόντα όσον αφορά τη δραστική ουσία cycloxydim. Σύνοψη: Δελτίο ΕΑΑΤ 2010· 8(7):1669. [73 σελ.]. doi:10.2903/j.efsa.2010.1669. Διατίθεται στη διαδικτυακή διεύθυνση: www.efsa.europa.eu

      (7)  ΕΕ L 366 της 15.12.1992, σ. 10.

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία, Αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ιδιαίτεροι όροι

                     «321

                     Cycloxydim
                     Αριθ. CAS: 101205-02-1
                     Αριθ. CIPAC: 510

                     (5RS)-2-[(EZ)-1-(αιθοξυ-ιμινο)βουτυλο]-3-υδροξυ-5-[(3RS)-θειαν-3-υλο]κυκλοεξ-2-εν-1-όνη

                     ≥ 940 g/kg

                     1η Ιουνίου 2011

                     31 Μαΐου 2021

                     ΜΕΡΟΣ Α
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία cycloxydim, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 23 Νοεμβρίου 2010.
                     Κατά τη συνολική αυτή εκτίμηση τα κράτη μέλη οφείλουν να αποδίδουν ιδιαίτερη προσοχή στην προστασία των μη στοχευόμενων φυτών.
                     Οι όροι χρήσης περιλαμβάνουν, εφόσον είναι απαραίτητο, μέτρα μετριασμού του κινδύνου.
                     Τα ενδιαφερόμενα κράτη μέλη ζητούν την υποβολή περαιτέρω πληροφοριών όσον αφορά τις μεθόδους για την ανάλυση των καταλοίπων της ουσίας cycloxydim σε φυτικά και ζωικά προϊόντα.
                     Τα ενδιαφερόμενα κράτη μέλη εξασφαλίζουν ότι ο αιτών υποβάλλει στοιχεία σχετικά με τέτοιες μεθόδους ανάλυσης στην Επιτροπή έως τις 31 Μαΐου 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.


Avis juridique important

|

32000L0046

Οδηγία 2000/46/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για την ανάληψη, την άσκηση και την προληπτική εποπτεία της δραστηριότητας ιδρύματος ηλεκτρονικού χρήματος

Επίσημη Εφημερίδα αριθ. L 275 της 27/10/2000 σ. 0039 - 0043

Οδηγία 2000/46/ΕΚ του Ευρωπαϊκού Κοινοβουλίου και του Συμβουλίουτης 18ης Σεπτεμβρίου 2000για την ανάληψη, την άσκηση και την προληπτική εποπτεία της δραστηριότητας ιδρύματος ηλεκτρονικού χρήματοςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47 (2) πρώτο και τρίτο εδάφιο,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Ευρωπαϊκής Κεντρικής Τράπεζας(3),Αποφασίζοντας με τη διαδικασία του άρθρου 251 της συνθήκης(4),Εκτιμώντας τα ακόλουθα:(1) Τα πιστωτικά ιδρύματα κατά την έννοια του άρθρου 1, σημείο 1, πρώτο εδάφιο, στοιχείο β) της οδηγίας 2000/12/ΕΚ(5), έχουν περιορισμένο πεδίο δραστηριοτήτων.(2) Είναι σκόπιμο να ληφθούν υπόψη τα ειδικά χαρακτηριστικά αυτών των ιδρυμάτων και να προβλεφθούν τα αναγκαία μέτρα για το συντονισμό και την εναρμόνιση των νομοθετικών, κανονιστικών και διοικητικών διατάξεων των κρατών μελών σχετικά με την ανάληψη, την άσκηση και την προληπτική εποπτεία της δραστηριότητας ιδρύματος ηλεκτρονικού χρήματος.(3) Για τους σκοπούς της παρούσας οδηγίας, το ηλεκτρονικό χρήμα μπορεί να θεωρηθεί ως ηλεκτρονικό υποκατάστατο των κερμάτων και χαρτονομισμάτων, αποθηκευμένο σε ηλεκτρονικό υπόθεμα, όπως κάρτα με τσιπ ή μνήμη ηλεκτρονικού υπολογιστή, και προοριζόμενο κατά κανόνα για πληρωμές μικροποσών.(4) Η υιοθετηθείσα προσέγγιση αποσκοπεί μόνο στην επίτευξη της βασικής εναρμόνισης που είναι αναγκαία και επαρκής για την εξασφάλιση της αμοιβαίας αναγνώρισης της άδειας λειτουργίας και της προληπτικής εποπτείας των ιδρυμάτων ηλεκτρονικού χρήματος, ώστε να καταστεί δυνατή η χορήγηση ενιαίας άδειας λειτουργίας αναγνωρισμένης σε όλη την Κοινότητα και στοχεύουσας στην εξασφάλιση της εμπιστοσύνης των κομιστών, καθώς και η εφαρμογή της αρχής της προληπτικής εποπτείας από το κράτος μέλος καταγωγής.(5) Στο ευρύτερο πλαίσιο του ταχέως αναπτυσσόμενου ηλεκτρονικού εμπορίου, είναι επιθυμητό να θεσπιστεί ένα ρυθμιστικό πλαίσιο που θα επιτρέπει την πλήρη αξιοποίηση των πλεονεκτημάτων του ηλεκτρονικού χρήματος και δεν θα εμποδίζει ιδίως την τεχνολογική καινοτομία η παρούσα οδηγία εισάγει κατά συνέπεια ένα τεχνολογικώς ουδέτερο νομικό πλαίσιο που εναρμονίζει την προληπτική εποπτεία των ιδρυμάτων ηλεκτρονικού χρήματος στον αναγκαίο βαθμό έτσι ώστε να εξασφαλίζεται η υγιής και συνετή λειτουργία αυτών των ιδρυμάτων και ιδίως η χρηματοοικονομική τους ακεραιότητα.(6) Στα πιστωτικά ιδρύματα επιτρέπεται ήδη, δυνάμει του σημείου 5 του παραρτήματος Ι της οδηγίας 2000/12/ΕΚ, να εκδίδουν και να διαχειρίζονται μέσα πληρωμής, συμπεριλαμβανομένου του ηλεκτρονικού χρήματος, και να ασκούν αυτές τις δραστηριότητες σε όλη την Κοινότητα στο πλαίσιο της αμοιβαίας αναγνώρισης και του συνολικού συστήματος προληπτικής εποπτείας που εφαρμόζεται στα πιστωτικά ιδρύματα σύμφωνα με τις ευρωπαϊκές τραπεζικές οδηγίες.(7) Η θέσπιση ιδιαίτερου εποπτικού καθεστώτος για τα ιδρύματα ηλεκτρονικού χρήματος, το οποίο διαφέρει από εκείνο που εφαρμόζεται στα άλλα πιστωτικά ιδρύματα παρόλο που βασίζεται σε αυτό και ιδίως στην οδηγία 2000/12/ΕΚ πλην του τίτλου V, κεφάλαια 2 και 3 αυτής, δικαιολογείται και είναι επιθυμητή διότι η έκδοση ηλεκτρονικού χρήματος δεν συνιστά αυτή καθεαυτή, λόγω της ιδιαιτερότητάς του ως ηλεκτρονικού υποκατάστατου των κερμάτων και τραπεζογραμματίων, δραστηριότητα αποδοχής καταθέσεων υπό την έννοια του άρθρου 3 της οδηγίας 2000/12/ΕΚ, αν τα εισπραττόμενα ποσά ανταλλάσσονται αμέσως με ηλεκτρονικό χρήμα.(8) Η είσπραξη ποσών από το κοινό έναντι χορηγήσεως ηλεκτρονικού χρήματος, η οποία έχει ως αποτέλεσμα πιστωτικό υπόλοιπο σε λογαριασμό του ιδρύματος-εκδότη, συνιστά αποδοχή καταθέσεων ή άλλων επιστρεπτέων κεφαλαίων για τους σκοπούς της οδηγίας 2000/12/ΕΚ.(9) Η δυνατότητα εξαργύρωσης του ηλεκτρονικού χρήματος είναι απαραίτητη για την εξασφάλιση της εμπιστοσύνης των κομιστών· η δυνατότητα εξαργύρωσης δεν συνεπάγεται, αυτή καθεαυτή, ότι τα ποσά που εισπράττονται έναντι χορηγήσεως ηλεκτρονικού χρήματος θεωρούνται ως καταθέσεις ή άλλα επιστρεπτέα κεφάλαια για τους σκοπούς της οδηγίας 2000/12/ΕΚ.(10) Η δυνατότητα εξαργύρωσης πρέπει πάντοτε να νοείται στην ονομαστική αξία.(11) Για την αντιμετώπιση των ειδικών κινδύνων που σχετίζονται με την έκδοση ηλεκτρονικού χρήματος, αυτό το καθεστώς προληπτικής εποπτείας πρέπει να είναι πιο εξειδικευμένο και συνεπώς λιγότερο δύσκαμπτο από το εποπτικό καθεστώς που εφαρμόζεται στα πιστωτικά ιδρύματα, ιδίως όσον αφορά τις μειωμένες απαιτήσεις για αρχικό κεφάλαιο και τη μη εφαρμογή της οδηγίας 93/6/ΕΟΚ(6) και του τίτλου V, κεφάλαιο 2, τμήματα II και III της οδηγίας 2000/12/ΕΚ.(12) Είναι ωστόσο αναγκαίο να διατηρηθούν ισότιμοι όροι ανταγωνισμού μεταξύ των ιδρυμάτων ηλεκτρονικού χρήματος και άλλων πιστωτικών ιδρυμάτων που εκδίδουν ηλεκτρονικό χρήμα και, με τον τρόπο αυτό, να εξασφαλιστούν συνθήκες υγιούς ανταγωνισμού μεταξύ ενός ευρύτερου φάσματος επιχειρήσεων, προς όφελος των κομιστών· ο στόχος αυτός επιτυγχάνεται, εφόσον τα προαναφερθέντα απλουστευμένα χαρακτηριστικά του εποπτικού καθεστώτος που εφαρμόζεται στα ιδρύματα ηλεκτρονικού χρήματος αντισταθμίζονται από διατάξεις πιο αυστηρές από εκείνες που εφαρμόζονται στα άλλα πιστωτικά ιδρύματα, ιδίως όσον αφορά τους περιορισμούς στις δραστηριότητες που μπορούν να ασκούν τα ιδρύματα ηλεκτρονικού χρήματος και ιδιαίτερα τους περιορισμούς στις επενδύσεις τους, οι οποίοι αποσκοπούν στο να εξασφαλίσουν ότι οι σχετιζόμενες με κυκλοφορούν ηλεκτρονικό χρήμα χρηματοοικονομικές υποχρεώσεις των ιδρυμάτων αυτών καλύπτονται ανά πάσα στιγμή από περιουσιακά στοιχεία με επαρκή ρευστότητα και χαμηλό κίνδυνο.(13) Εν αναμονή της εναρμόνισης της προληπτικής εποπτείας των δραστηριοτήτων των πιστωτικών ιδρυμάτων που ανατίθενται υπεργολαβικώς, είναι σκόπιμο να έχουν τα ιδρύματα ηλεκτρονικού χρήματος υγιείς και συνετές διαδικασίες διαχείρισης και ελέγχου· λαμβανομένης υπόψη της δυνατότητας που έχουν τα ιδρύματα που δεν υπόκεινται σε προληπτική εποπτεία να εκτελούν λειτουργικές και άλλες βοηθητικές εργασίες που σχετίζονται με την έκδοση ηλεκτρονικού χρήματος, είναι απαραίτητο να διαθέτουν τα ιδρύματα ηλεκτρονικού χρήματος εσωτερική δομή που να ανταποκρίνεται στους χρηματοοικονομικούς και μη χρηματοοικονομικούς κινδύνους στους οποίους είναι εκτεθειμένα.(14) Η έκδοση ηλεκτρονικού χρήματος μπορεί να θίξει τη σταθερότητα του χρηματοπιστωτικού συστήματος και την ομαλή λειτουργία των συστημάτων πληρωμών· προκύπτει ανάγκη στενής συνεργασίας για την εκτίμηση της ακεραιότητας των συστημάτων ηλεκτρονικού χρήματος.(15) Είναι σκόπιμο να δοθεί στις αρμόδιες αρχές η δυνατότητα να εξαιρούν από ορισμένες ή όλες τις απαιτήσεις που επιβάλλει η παρούσα οδηγία τα ιδρύματα ηλεκτρονικού χρήματος τα οποία λειτουργούν μόνο στην επικράτεια του κράτους μέλους τους.(16) Η έκδοση της παρούσας οδηγίας αποτελεί το καταλληλότερο μέσο για την επίτευξη των επιδιωκόμενων στόχων· η παρούσα οδηγία περιορίζεται στις ελάχιστες ρυθμίσεις που είναι αναγκαίες για την επίτευξη των στόχων αυτών και δεν υπερβαίνει τα απολύτως αναγκαία για το σκοπό αυτό μέσα.(17) Πρέπει να προβλεφθεί η επανεξέταση της παρούσας οδηγίας βάσει της εμπειρίας που θα αποκτηθεί όσον αφορά τις εξελίξεις της αγοράς και την προστασία των κομιστών ηλεκτρονικού χρήματος.(18) Ζητήθηκε η γνώμη της συμβουλευτικής επιτροπής τραπεζών σχετικά με τη θέσπιση της παρούσας οδηγίας,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Πεδίο εφαρμογής, ορισμοί και περιορισμοί δραστηριοτήτων1. Η παρούσα οδηγία εφαρμόζεται στα ιδρύματα ηλεκτρονικού χρήματος.2. Η παρούσα οδηγία δεν εφαρμόζεται στους οργανισμούς που αναφέρονται στο άρθρο 2 παράγραφος 3 της οδηγίας 2000/12/ΕΚ.3. Για τους σκοπούς της παρούσας οδηγίας:α) ως "ίδρυμα ηλεκτρονικού χρήματος" νοείται μια επιχείρηση ή άλλου τύπου νομικό πρόσωπο, εκτός του πιστωτικού ιδρύματος κατά την έννοια του άρθρου 1, σημείο 1, πρώτο εδάφιο στοιχείο α) της οδηγίας 2000/12/ΕΚ, η οποία εκδίδει μέσα πληρωμής υπό μορφή ηλεκτρονικού χρήματος·β) ως "ηλεκτρονικό χρήμα" νοείται νομισματική αξία αντιπροσωπευόμενη από απαίτηση έναντι του εκδότη, η οποία:i) είναι αποθηκευμένη σε ηλεκτρονικό υπόθεμα,ii) έχει εκδοθεί κατόπιν παραλαβής χρηματικού ποσού τουλάχιστον ίσου με την εκδοθείσα νομισματική αξία,iii) γίνεται δεκτή ως μέσο πληρωμής από άλλες επιχειρήσεις πέραν της εκδότριας.4. Τα κράτη μέλη απαγορεύουν σε πρόσωπα ή επιχειρήσεις που δεν αποτελούν πιστωτικά ιδρύματα κατά την έννοια της οδηγίας 2000/12/ΕΚ, άρθρο 1, σημείο 1 πρώτο εδάφιο, να ασκούν τη δραστηριότητα της έκδοσης ηλεκτρονικού χρήματος.5. Οι δραστηριότητες των ιδρυμάτων ηλεκτρονικού χρήματος, εκτός από την έκδοση ηλεκτρονικού χρήματος, περιορίζονται:α) στην παροχή χρηματοπιστωτικών και μη χρηματοπιστωτικών υπηρεσιών οι οποίες συνδέονται στενά με την έκδοση ηλεκτρονικού χρήματος, όπως η διαχείριση ηλεκτρονικού χρήματος με την εκτέλεση λειτουργικών και άλλων βοηθητικών εργασιών που σχετίζονται με την έκδοσή του, καθώς και η έκδοση και διαχείριση άλλων μέσων πληρωμής, με εξαίρεση οποιαδήποτε πιστοδοτική δραστηριότητα καιβ) στην αποθήκευση στοιχείων στο ηλεκτρονικό υπόθεμα εκ μέρους άλλων επιχειρήσεων ή δημόσιων ιδρυμάτων.Τα ιδρύματα ηλεκτρονικού χρήματος δεν κατέχουν οποιοδήποτε δικαίωμα συμμετοχής σε άλλες επιχειρήσεις, εκτός εάν αυτές οι άλλες επιχειρήσεις εκτελούν λειτουργικές ή άλλες βοηθητικές εργασiες που σχετίζονται με το ηλεκτρονικό χρήμα το οποίο εκδίδεται ή διανέμεται από το συγκεκριμένο ίδρυμα ηλεκτρονικού χρήματος.Άρθρο 2Εφαρμογή των τραπεζικών οδηγιών1. Όπου δεν προβλέπεται ρητώς διαφορετικά, στα ιδρύματα ηλεκτρονικού χρήματος εφαρμόζονται μόνο οι αναφορές σε πιστωτικά ιδρύματα που περιέχονται στις οδηγίες 91/308/ΕΟΚ(7) και 2000/12/ΕΚ πλην του τίτλου V, κεφάλαιο 2 αυτής.2. Τα άρθρα 5, 11, 13, 19, 20 παράγραφος 7, 51 και 59 της οδηγίας 2000/12/ΕΚ δεν εφαρμόζονται. Οι ρυθμίσεις περί αμοιβαίας αναγνώρισης που προβλέπονται στην οδηγία 2000/12/ΕΚ δεν εφαρμόζονται σε άλλες δραστηριότητες ιδρυμάτων ηλεκτρονικού χρήματος εκτός από την έκδοση ηλεκτρονικού χρήματος.3. Η είσπραξη ποσών κατά την έννοια του άρθρου 1, παράγραφος 3, στοιχείο β) σημείο ii) δεν συνιστά αποδοχή καταθέσεων ή άλλων επιστρεπτέων κεφαλαίων υπό την έννοια του άρθρου 3 της οδηγίας 2000/12/ΕΚ, εάν τα εισπραττόμενα ποσά ανταλλάσσονται αμέσως με ηλεκτρονικό χρήμα.Άρθρο 3Δυνατότητα εξαργύρωσης1. Ο κομιστής ηλεκτρονικού χρήματος δικαιούται, κατά την περίοδο ισχύος τον χρήματος αυτού, να ζητήσει την εξαργυρωσή του στην ονομαστική αξία σε κέρματα και χαρτονομίσματα ή με μεταφορά σε τραπεζικό λογαριασμό χωρίς άλλα τέλη από τα απολύτως αναγκαία για την εκτέλεση της συγκεκριμένης πράξης.2. Η σύμβαση μεταξύ του εκδότη και τον κομιστή ορίζει σαφώς τους όρους εξαργύρωσης.3. Στη σύμβαση προβλέπεται ελάχιστο όριο εξαργύρωσης. Το όριο αυτό δεν μπορεί να υπερβαίνει τα 10 ευρώ.Άρθρο 4Απαιτήσεις αρχικού κεφαλαίου και μονίμων ιδίων κεφαλαίων1. Το αρχικό κεφάλαιο του ιδρύματος ηλεκτρονικού χρήματος όπως ορίζεται στο άρθρο 34 παράγραφος 2 σημεία 1) και 2) της οδηγίας 2000/12/ΕΚ, δεν είναι κατώτερο από 1 εκατομμύριο ευρώ. Παρά τις ακόλουθες παραγράφους 2 και 3, τα ίδια κεφάλαια, όπως ορίζονται στην οδηγία 2000/12/ΕΚ, δεν μπορούν να υπολείπονται του ποσού αυτού.2. Ανά πάσα στιγμή, τα ίδια κεφάλαια τον ιδρύματος ηλεκτρονικού χρήματος πρέπει να είναι τουλάχιστον το 2 % του τρέχοντος υπολοίπου ή του μέσου ποσού των προηγούμενων 6 μηνών, όποιο είναι υψηλότερο, των συνολικών χρηματοοικονομικών υποχρεώσεων από το μη αποδοθέν υπόλοιπο του ηλεκτρονικού χρήματος που έχει εκδώσει.3. Τα ίδια κεφάλαια ενός ιδρύματος που δεν έχει συμπληρώσει 6 μήνες λειτουργίας, συμπεριλαμβανομένης της ημέρας έναρξης λειτουργίας, πρέπει να είναι τουλάχιστον το 2 % του τρέχοντος υπολοίπου ή του προβλεπόμενου για 6 μήνες ποσού-στόχου, όποιο είναι υψηλότερο, του συνόλου των χρηματοοικονομικών υποχρεώσεών του από το μη αποδοθέν υπόλοιπο του ηλεκτρονικού χρήματος που έχει εκδώσει. Το προβλεπόμενο για 6 μήνες ποσό-στόχος του συνόλου των χρηματοοικονομικών υποχρεώσεων του ιδρύματος από το μη αποδοθέν υπόλοιπο του ηλεκτρονικού χρήματος που έχει εκδώσει αποδεικνύεται βάσει του επιχειρηματικού του προγράμματος, με την επιφύλαξη τυχόν προσαρμογών του εν λόγω προγράμματος κατόπιν απαιτήσεως των αρμοδίων αρχών.Άρθρο 5Περιορισμοί στις επενδύσεις1. Η επιχείρηση ηλεκτρονικού χρήματος επενδύει ένα ποσό τουλάχιστον ίσο με τις χρηματοοικονομικές υποχρεώσεις της από το μη αποδοθέν υπόλοιπο του ηλεκτρονικού χρήματος που έχει εκδώσει, αποκλειστικά στα ακόλουθα στοιχεία:α) στοιχεία ενεργητικού που σταθμίζονται με μηδενικό συντελεστή πιστωτικού κινδύνου σύμφωνα με το άρθρο 43 παράγραφος 1 στοιχείο α) σημεία 1, 2, 3, 4 και το άρθρο 44 παράγραφος 1 της οδηγίας 2000/12/ΕΚ, και έχουν επαρκή ρευστότητα·β) καταθέσεις όψεως σε πιστωτικά ιδρύματα της ζώνης Α, όπως ορίζονται στην οδηγία 2000/12/ΕΚ, καιγ) χρεωστικούς τίτλους οι οποίοι:i) έχουν επαρκή ρευστότητα,ii) δεν καλύπτονται από την παράγραφο 1 στοιχείο α),iii) αναγνωρίζονται από τις αρμόδιες αρχές ως εγκεκριμένα στοιχεία κατά την έννοια του άρθρου 2 παράγραφος 12 της οδηγίας 93/6/ΕΟΚ καιiv) εκδίδονται από άλλες επιχειρήσεις εκτός από εκείνες οι οποίες κατέχουν ειδική συμμετοχή, όπως ορίζεται στο άρθρο 1 της οδηγίας 2000/12/ΕΚ, στο συγκεκριμένο ίδρυμα ηλεκτρονικού χρήματος ή οι οποίοι πρέπει να συμπεριλαμβάνονται στους ενοποιημένους λογαριασμούς αυτών των επιχειρήσεων.2. Οι επενδύσεις που αναφέρονται στην παράγραφο 1 στοιχεία β) και γ) δεν μπορούν να υπερβαίνουν το εικοσαπλάσιο των ιδίων κεφαλαίων τον ιδρύματος ηλεκτρονικού χρήματος και υπόκεινται σε περιορισμούς που είναι τουλάχιστον εξίσου αυστηροί με εκείνους που εφαρμόζονται στα πιστωτικά ιδρύματα σύμφωνα με την οδηγία 2000/12/ΕΚ, τίτλος V, κεφάλαιο 2, τμήμα III.3. Για την κάλυψη των κινδύνων αγοράς από την έκδοση ηλεκτρονικού χρήματος και από τις επενδύσεις που αναφέρονται στην παράγραφο 1, το ίδρυμα ηλεκτρονικού χρήματος μπορεί να χρησιμοποιεί επαρκούς ρευστότητας στοιχεία εκτός ισολογισμού που σχετίζονται με επιτόκια ή με συναλλαγματικές ισοτιμίες, υπό μορφή παράγωγων μέσων διαπραγματεύσιμων στο χρηματιστήριο, πλην των εξωχρηματιστηριακών παραγώγων μέσων (OTC), εφόσον υπόκεινται σε καθημερινά υποχρεωτικά όρια καλύμματος, ή συμβάσεις επί τιμών συναλλάγματος με αρχική προθεσμία λήξεως 14 ημερολογιακών ημερών ή λιγότερο. Η χρησιμοποίηση παράγωγων μέσων με τον τρόπο πον αναφέρεται στην πρώτη πρόταση επιτρέπεται μόνο εάν ο στόχος που επιδιώκεται και, που, στο μέτρο τον δυνατού, επιτυγχάνεται, είναι η πλήρης εξάλειψη των κινδύνων αγοράς.4. Τα κράτη μέλη επιβάλλουν κατάλληλους περιορισμούς στους κινδύνους αγοράς που το ίδρυμα ηλεκτρονικού χρήματος μπορεί να αναλαμβάνει κατά τις επενδύσεις πον αναφέρονται στην παράγραφο 1.5. Για την εφαρμογή της παραγράφου 1, τα στοιχεία ενεργητικού αποτιμώνται στην τιμή κτήσης ή στην τρέχουσα αγοραία αξία τους, όποια είναι χαμηλότερη.6. Εάν η αξία των στοιχείων που αναφέρονται στην παράγραφο 1 υπολειφθεί του ποσού των χρηματοοικονομικών υποχρεώσεων από το μη αποδοθέν υπόλοιπο του εκδοθέντος ηλεκτρονικού χρήματος, οι αρμόδιες αρχές εξασφαλίζουν ότι το ίδρυμα ηλεκτρονικού χρήματος θα λάβει κατάλληλα μέτρα για να διορθώσει αμέσως την κατάσταση. Για το σκοπό αυτό, και προσωρινά μόνο, οι αρμόδιες αρχές μπορούν να επιτρέψονν στο ίδρυμα ηλεκτρονικού χρήματος να καλύψει τις χρηματοοικονομικές υποχρεώσεις από το μη αποδοθέν υπόλοιπο του ηλεκτρονικού χρήματος που έχει εκδώσει με άλλα στοιχεία εκτός από εκείνα που αναφέρονται στην παράγραφο 1, μέχρι ποσού που δεν υπερβαίνει το 5 % αυτών των υποχρεώσεων ή το συνολικό ποσό των ιδίων κεφαλαίων της, όποιο είναι χαμηλότερο.Άρθρο 6Εξακρίβωση τήρησης συγκεκριμένων απαιτήσεων από τις αρμόδιες αρχέςΟι αρμόδιες αρχές εξασφαλίζουν ότι οι υπολογισμοί που αποδεικνύουν τη συμμόρφωση με τα άρθρα 4 και 5 διενεργούνται τουλάχιστον δύο φορές κατ' έτος, είτε από τα ίδια τα ιδρύματα ηλεκτρονικού χρήματος, τα οποία τους κοινοποιούν στις αρμόδιες αρχές, μαζί με ό,τι συστατικά στοιχεία απαιτούνται, είτε από τις αρμόδιες αρχές, με βάση τα στοιχεία που γνωστοποιούν τα ιδρύματα ηλεκτρονικού χρήματος.Άρθρο 7Υγιής και συνετή λειτουργίαΤα ιδρύματα ηλεκτρονικού χρήματος πρέπει να έχουν υγιή και συνετή διαχείριση, διοικητικές και λογιστικές διαδικασίες και επαρκείς μηχανισμούς εσωτερικού ελέγχου που να ανταποκρίνονται στους χρηματοοικονομικούς και μη χρηματοοικονομικούς κινδύνους στους οποίους είναι εκτεθειμένα, συμπεριλαμβανομένων των τεχνικών και διαδικαστικών κινδύνων καθώς και των κινδύνων που συνδέονται με τη συνεργασία με οποιαδήποτε επιχείρηση που εκτελεί λειτουργικές ή άλλες βοηθητικές εργασίες σχετιζόμενες με τις επιχειρηματικές τους δραστηριότητες.Άρθρο 8Εξαιρέσεις1. Τα κράτη μέλη μπορούν να επιτρέπουν στις αρμόδιες αρχές τους να εξαιρούν από την εφαρμογή ορισμένων ή και όλων των διατάξεων της παρούσας οδηγίας και από την εφαρμογή της οδηγίας 2000/12/ΕΚ τα ιδρύματα ηλεκτρονικού χρήματος, σε περιπτώσεις όπου είτε:α) όλες οι επιχειρηματικές δραστηριότητες του είδους που αναφέρεται στο άρθρο 1 παράγραφος 3 στοιχείο α) της παρούσας οδηγίας τις οποίες ασκεί το ίδρυμα, οδηγούν σε συνολικό ποσό χρηματοοικονομικών υποχρεώσεων από το μη αποδοθέν υπόλοιπο του ηλεκτρονικού χρήματος το οποίο δεν υπερβαίνει κανονικά μεν τα 5 εκατομμύρια ευρώ, ουδέποτε δε τα 6 εκατομμύρια ευρώ, είτεβ) το ηλεκτρονικό χρήμα που εκδίδεται από το ίδρυμα γίνεται δεκτό ως μέσο πληρωμής μόνο από τυχόν θυγατρικές του επιχειρήσεις που εκτελούν λειτουργικές ή άλλες βοηθητικές εργασίες σχετικές με το ηλεκτρονικό χρήμα το οποίο εκδίδει ή διανέμει το ίδρυμα, η τυχόν μητρική του επιχείρηση ή άλλες θυγατρικές της μητρικής του επιχείρησης, είτεγ) το ηλεκτρονικό χρήμα που εκδίδεται από το ίδρυμα γίνεται δεκτό ως μέσο πληρωμής μόνο από περιορισμένο αριθμό επιχειρήσεων, οι οποίες μπορούν να διακριθούν σαφώς λόγω:i) της εγκατάστασής τους στο ίδιο κτίριο ή σε άλλη περιορισμένη περιοχή, ήii) των στενών οικονομικών ή επιχειρηματικών τους σχέσεων με το ίδρυμα-εκδότη, όπως λ.χ. ύπαρξη κοινού συστήματος μάρκετινγκ ή διανομής.Οι οικείες συμβατικές ρυθμίσεις πρέπει να προβλέπουν ότι η ανώτατη ικανότητα αποθήκευσης του ηλεκτρονικού υποθέματος που τίθεται στη διάθεση των κομιστών για τη διενέργεια πληρωμών δεν μπορεί να υπερβεί τα 150 ευρώ.2. Τα ιδρύματα ηλεκτρονικού χρήματος για τα οποία έχει χορηγηθεί εξαίρεση δυνάμει της παραγράφου 1 του παρόντος άρθρου δεν καλύπτονται από τις ρυθμίσεις αμοιβαίας αναγνώρισης που προβλέπονται στην οδηγία 2000/12/ΕΚ.3. Τα κράτη μέλη απαιτούν από όλα τα ιδρύματα ηλεκτρονικού χρήματος που έχουν εξαιρεθεί από την εφαρμογή της παρούσας οδηγίας και της οδηγίας 2000/12/ΕΚ να υποβάλλουν κατά περιόδους έκθεση περί των δραστηριοτήτων τους, η οποία θα περιλαμβάνει μεταξύ άλλων το συνολικό ποσό των συναφών με το ηλεκτρονικό χρήμα χρηματοοικονομικών υποχρεώσεων που υπέχουν.Άρθρο 9Κατοχύρωση κεκτημένων δικαιωμάτωνΤα ιδρύματα ηλεκτρονικού χρήματος που διέπονται από την παρούσα οδηγία και έχουν αρχίσει τις δραστηριότητές τους υπό το καθεστώς που εφαρμόζεται στο κράτος μέλος στο οποίο έχουν τα κεντρικά τους γραφεία πριν από την ημερομηνία έναρξης ισχύος των διατάξεων που θεσπίζονται κατ' εφαρμογήν της παρούσας οδηγίας ή πριν από την ημερομηνία που αναφέρεται στο άρθρο 10 παράγραφος 1, οιαδήποτε από τις δύο ημερομηνίες προηγείται χρονικά, τεκμαίρεται ότι έχουν λάβει άδεια λειτουργίας. Τα κράτη μέλη απαιτούν από αυτά τα ιδρύματα ηλεκτρονικού χρήματος να γνωστοποιήσουν όλες τις πληροφορίες που θα επιτρέψουν στις αρμόδιες αρχές να εκτιμήσουν εντός έξι μηνών από την ημερομηνία έναρξης ισχύος των διατάξεων που θεσπίζονται κατ' εφαρμογήν της παρούσας οδηγίας, εάν τα ιδρύματα αυτά συμμορφώνονται με τις απαιτήσεις της παρούσας οδηγίας, να προσδιορίσουν τα μέτρα που πρέπει να ληφθούν για να εξασφαλιστεί η συμμόρφωση αυτή ή να αποφασίσουν εάν ενδείκνυται να ανακαλέσουν την άδεια λειτουργίας. Εάν η συμμόρφωση αυτή δεν εξασφαλισθεί εντός έξι μηνών από την ημερομηνία που αναφέρεται στο άρθρο 10 παράγραφος 1, το ίδρυμα ηλεκτρονικού χρήματος δεν θα απολαύει αμοιβαίας αναγνώρισης μετά την ημερομηνία αυτή.Άρθρο 10Εφαρμογή1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 27η Απριλίου 2002. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, παραπέμπουν στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Οι λεπτομέρειες της παραπομπής αυτής καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.Άρθρο 11ΑναθεώρησηΤο αργότερο στις 27 Απριλίου 2005, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της παρούσας οδηγίας, και ιδίως σχετικά με:- τα μέτρα προστασίας των κομιστών ηλεκτρονικού χρήματος, συμπεριλαμβανομένης της πιθανής ανάγκης για την καθιέρωση ενός καθεστώτος εγγυήσεων,- τις απαιτήσεις κεφαλαίου,- τις εξαιρέσεις, και- την πιθανή ανάγκη να απαγορευθεί η καταβολή τόκων επί ποσών εισπραχθέντων έναντι εκδόσεως ηλεκτρονικού χρήματος,συνοδευόμενη ενδεχομένως από πρόταση αναθεώρησής της.Άρθρο 12Έναρξη ισχύοςΗ παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 13Η παρούσα οδηγία απευθύνεται στα κράτη μέλη.Βρυξέλλες, 18 Σεπτεμβρίου 2000.Για το Ευρωπαικό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςH. Védrine(1) ΕΕ C 317 της 15.10.1998, σ. 7.(2) ΕΕ C 101 της 12.4.1999, σ. 64.(3) ΕΕ C 189 της 6.7.1999, σ. 7.(4) Γνώμη του Ευρωπαϊκού Κοινοβουλίου της 15ης Απριλίου 1999 (ΕΕ C 219 της 30.7.1999, σ. 415), επιβεβαιωθείσα στις 27 Οκτωβρίου 1999, κοινή θέση του Συμβουλίου της 29ης Νοεμβρίου 1999 (ΕΕ C 26 της 28.1.2000, σ. 1) και απόφαση του Ευρωπαϊκού Κοινοβουλίου της 11ης Απριλίου 2000 (δεν δημοσιεύθηκε ακόμα στην Επίσημη Εφημερίδα). Απόφαση του Συμβουλίου της 16ης Ιουνίου 2000.(5) Οδηγία 2000/12/ΕΚ του Ευρωπαϊκού Κοινοβουλίου και του Συμβουλίου της 20ής Μαρτίου 2000 σχετικά με την ανάληψη και την άσκηση δραστηριότητας πιστωτικών ιδρυμάτων (ΕΕ L 126 της 26.5.2000, σ. 1). Οδηγία όπως τροποποιήθηκε τελευταία από την οδηγία 2000/28/ΕΚ του Ευρωπαϊκού Κοινοβουλίου και του Συμβουλίου (βλέπε σ. 37 της παρούσας Επίσημης Εφημερίδας).(6) Οδηγία 93/6/ΕΟΚ του Συμβουλίου, της 15ης Μαρτίου 1993, για την επάρκεια των ίδιων κεφαλαίων των επιχειρήσεων επενδύσεων και των πιστωτικών ιδρυμάτων (ΕΕ L 141, 11.6.1993, σ. 1). Οδηγία όπως τροποποιήθηκε τελευταία από την οδηγία 98/33/ΕΚ (ΕΕ L 204, 21.7.1998, σ. 29).(7) Οδηγία 91/308/ΕΟΚ του Συμβουλίου, της 10ης Ιουνίου 1991, για την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (ΕΕ L 166 της 28.6.1991, σ. 77).


Avis juridique important

|

31994L0057

Οδηγία 94/57/ΕΚ του Συμβουλίου της 22ας Νοεμβρίου 1994 σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών

Επίσημη Εφημερίδα αριθ. L 319 της 12/12/1994 σ. 0020 - 0027 Φινλανδική ειδική έκδοση: Κεφάλαιο 7 τόμος 5 σ. 0178  Σουηδική ειδική έκδοση: Κεφάλαιο 7 τόμος 5 σ. 0178

ΟΔΗΓΙΑ 94/57/ΕΚ ΤΟΥ ΣΥΜΒΟΥΛΙΟΥ της 22ας Νοεμβρίου 1994 σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),Αποφασίζοντας σύμφωνα με τη διαδικασία που καθορίζεται στο άρθρο 189 Γ της συνθήκης (3),Εκτιμώντας:ότι, στο ψήφισμά του της 8ης Ιουνίου 1993 σχετικά με μια κοινή πολιτική για την ασφάλεια στη θάλασσα, το Συμβούλιο καθόρισε το στόχο της απόσυρσης από τα κοινοτικά ύδατα όλων των πλοίων που δεν πληρούν τις βασικές προδιαγραφές και έδωσε προτεραιότητα σε μια κοινοτική δράση η οποία αποσκοπεί στην εξασφάλιση της αποτελεσματικής και ενιαίας εφαρμογής των διεθνών κανόνων με την κατάρτιση κοινών προτύπων για τους νηογνώμονες (4) 7ότι η ασφάλεια και η πρόληψη της ρύπανσης στη θάλασσα είναι δυνατόν να ενισχυθούν αποτελεσματικά, με την αυστηρή εφαρμογή διεθνών συμβάσεων, κωδίκων και ψηφισμάτων, προωθώντας ταυτόχρονα το στόχο της ελεύθερης παροχής υπηρεσιών 7ότι ο έλεγχος της συμμόρφωσης των πλοίων προς τα ενιαία διεθνή πρότυπα ασφαλείας και πρόληψης της ρύπανσης των θαλασσών αποτελεί ευθύνη των κρατών σημαίας και των κρατών του λιμένα 7ότι τα κράτη μέλη είναι υπεύθυνα για την έκδοση των σχετικών με την ασφάλεια και τη ρύπανση διεθνών πιστοποιητικών των προβλεπόμενων σε συμβάσεις όπως η SOLAS 74, η σύμβαση περί γραμμών φορτώσεως πλοίων 66 και η MARPOL 73/78, και για την εφαρμογή των σχετικών διατάξεων 7ότι, σύμφωνα με τις συμβάσεις αυτές, όλα τα κράτη μέλη μπορούν να εξουσιοδοτούν τεχνικούς οργανισμούς, σε διαφορετικό βαθμό για κάθε περίπτωση, να πιστοποιούν την εν λόγω συμμόρφωση και μπορούν να μεταβιβάζουν την αρμοδιότητα έκδοσης των σχετικών πιστοποιητικών ασφαλείας 7ότι, σε παγκόσμια κλίμακα, πολλοί από τους υφιστάμενους νηογνώμονες δεν εξασφαλίζουν ούτε τη δέουσα εφαρμογή των κανόνων ούτε αξιοπιστία όταν ενεργούν για λογαριασμό των εθνικών αρχών, διότι δεν διαθέτουν την κατάλληλη δομή και πείρα στην οποία να μπορούν να βασιστούν και η οποία να τους επιτρέπει να εκτελούν τα καθήκοντά τους σε υψηλό επίπεδο επαγγελματισμού 7ότι ο στόχος του καθορισμού κατάλληλων προτύπων τα οποία θα πρέπει να πληρούν οι νηογνώμονες δεν μπορεί επαρκώς να επιτευχθεί με τη μεμονωμένη δράση των κρατών μελών αλλά μπορεί να τον επιτύχει καλύτερα η Κοινότητα 7ότι ο κατάλληλος τρόπος ενέργειας είναι μέσω οδηγίας του Συμβουλίου στην οποία να καθορίζονται τα ελάχιστα κριτήρια αναγνώρισης οργανισμών, ενώ η αναγνώριση αυτή καθεαυτή, τα μέσα επιβολής της εφαρμογής και η εφαρμογή της οδηγίας να επαφίεται στα κράτη μέλη 7ότι τα πρότυπα ΕΝ 45004 και ΕΝ 29001, σε συνδυασμό προς τα πρότυπα της διεθνούς ένωσης νηογνωμόνων (ΔΕΝ-IACS), αποτελούν επαρκή εγγύηση για την ποιότητα των επιδόσεων των οργανισμών 7ότι η έκδοση του πιστοποιητικού ασφαλείας ραδιοεπικοινωνιών φορτηγού πλοίου μπορεί να ανατεθεί σε ιδιωτικούς οργανισμούς που διαθέτουν επαρκή τεχνογνωσία και ειδικευμένο προσωπικό 7ότι οι οργανισμοί που επιθυμούν την αναγνώρισή τους για τους σκοπούς της παρούσας οδηγίας πρέπει να υποβάλλουν προς τα κράτη μέλη πλήρη στοιχεία και αποδεικτικά της συμμόρφωσής τους προς τα ελάχιστα κριτήρια, ενώ τα κράτη μέλη πρέπει να γνωστοποιούν προς την Επιτροπή και προς τα υπόλοιπα κράτη μέλη τους οργανισμούς τους οποίους έχουν αναγνωρίσει 7ότι η Επιτροπή μπορεί να χορηγεί προσωρινή αναγνώριση τριών ετών σε οργανισμούς που δεν πληρούν τα κριτήρια σχετικά με τον ελάχιστο αριθμό πλοίων, τη χωρητικότητα των καταχωρημένων στο νηογνώμονα πλοίων και τον ελάχιστο αριθμό των επιθεωρητών αποκλειστικής απασχόλησης τα οποία καθορίζονται στο παράρτημα, αλλά πληρούν όλα τα άλλα κριτήρια 7 ότι η αναγνώριση των ως άνω οργανισμών θα πρέπει να παρατείνεται μετά την τριετή περίοδο, εφόσον εξακολουθούν να πληρούν τα ίδια κριτήρια 7 ότι τα αποτελέσματα της τριετούς αναγνώρισης θα πρέπει να περιορίζονται στα κράτη μέλη που υπέβαλαν την εν λόγω αίτηση και μόνο για την περίοδο αυτή 7ότι η εγκαθίδρυση της εσωτερικής αγοράς συνεπάγεται την ελεύθερη κυκλοφορία των υπηρεσιών ώστε οι οργανισμοί που πληρούν ένα κοινό σύνολο κριτηρίων τα οποία εγγυώνται τον επαγγελματισμό και την αξιοπιστία τους να μην είναι δυνατόν να εμποδίζονται να προσφέρουν τις υπηρεσίες τους εντός της Κοινότητας, εφόσον ένα κράτος μέλος αποφάσισε να μεταβιβάσει αυτά τα νομοθετικά καθήκοντα 7 ότι αυτό το κράτος μέλος μπορεί να περιορίζει ωστόσο τον αριθμό των οργανισμών τους οποίους εξουσιοδοτεί σύμφωνα με τις ανάγκες που έχει βάσει αντικειμενικών και διαφανών λόγων και υπό την επιφύλαξη ελέγχου της Επιττροπής ασκούμενου μέσω των διαδικασιών της επιτροπολογίας 7ότι η εφαρμογή της αρχής της ελεύθερης παροχής υπηρεσιών επιθεώρησης και εξέτασης πλοίων μπορεί να είναι σταδιακή, χωρίς όμως να γίνεται υπέρβαση των καθοριζόμενων χρονικών ορίων 7ότι η στενότερη ανάμειξη των εθνικών αρχών στην εξέταση πλοίων και την έκδοση των συναφών πιστοποιητικών είναι αναγκαία για να επιτευχθεί πλήρης συμμόρφωση προς τους διεθνείς κανόνες ασφαλείας, ακόμη και όταν τα κράτη μέλη επαφίενται σε οργανισμούς εκτός των αρχών τους για την εκπλήρωση νομοθετικών καθηκόντων τους 7 ότι ενδείκνυται, συνεπώς, να καθιερωθούν στενές σχέσεις συνεργασίας μεταξύ των αρχών και των οργανισμών, πράγμα που μπορεί να απαιτεί ο οργανισμός να διατηρεί τοπική αντιπροσωπεία στο έδαφος του κράτους μέλους για λογαριασμό του οποίου εκτελεί τα καθήκοντά του 7ότι θα πρέπει να συσταθεί επιτροπή ρυθμιστικού χαρακτήρα η οποία θα επικουρεί την Επιτροπή στην προσπάθειά της να εξασφαλίσει την αποτελεσματική εφαρμογή των υφιστάμενων προτύπων ναυτικής ασφαλείας και περιβαλλοντικής προστασίας, λαμβάνοντας υπόψη τις εθνικές διαδικασίες επικύρωσης 7ότι η Επιτροπή πρέπει να ενεργεί με βάση τη διαδικασία που καθορίζεται στο άρθρο 13 προκειμένου να λαμβάνει δεόντως υπόψη της τη σημειούμενη σε διεθνή πλαίσια πρόοδο και να ενημερώνει τα ελάχιστα κριτήρια 7ότι, με βάση τις παρεχόμενες από τα κράτη μέλη σύμφωνα με το άρθρο 11 πληροφορίες σχετικά με τις επιδόσεις των οργανισμών που εργάζονται για λογαριασμό τους, η Επιτροπή, ενεργώντας κατά τη διαδικασία του άρθρου 13, θα αποφασίζει εάν θα ζητά από τα κράτη μέλη να ανακαλούν την αναγνώριση οργανισμών οι οποίοι δεν πληρούν πλέον το σύνολο των ελάχιστων κοινών κριτηρίων 7ότι, για λόγους σοβαρού κινδύνου από άποψη ασφαλείας ή περιβάλλοντος, τα κράτη μέλη πρέπει ωστόσο να διατηρούν τη δυνατότητα αναστολής της εξουσιοδότησης που έχουν χορηγήσει σε κάποιο οργανισμό 7 ότι η Επιτροπή πρέπει να λαμβάνει σύντομα απόφαση σύμφωνα με την προαναφερόμενη διαδικασία για το εάν είναι αναγκαία η άρση του εθνικού αυτού μέτρου 7ότι κάθε κράτος μέλος θα πρέπει περιοδικά να αξιολογεί τις επιδόσεις των οργανισμών που εργάζονται για λογαριασμό του και να παρέχει προς την Επιτροπή και όλα τα υπόλοιπα κράτη μέλη ακριβείς πληροφορίες σχετικά με τις επιδόσεις αυτές 7ότι ζητείται από τα κράτη μέλη, ως λιμενικές αρχές, να ενισχύουν την ασφάλεια και την πρόληψη της ρύπανσης στα κοινοτικά ύδατα με την κατά προτεραιότητα επιθεώρηση πλοίων που διαθέτουν πιστοποιητικά οργανισμών οι οποίοι δεν πληρούν τα κοινά κριτήρια, εξασφαλίζοντας έτσι ότι δεν παρέχεται πιο ευνοϊκή μεταχείριση σε πλοία υπό σημαία τρίτου κράτους 7ότι η διαδικασία σύμφωνα προς την οποία θα αποφασίζει η επιτροπή θα πρέπει να είναι η διαδικασία III Α του άρθρου 2 της απόφασης 87/373/ΕΟΚ του Συμβουλίου της 13ης Ιουλίου 1987 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5) 7ότι οι νηογνώμονες οφείλουν να ενημερώνουν τα τεχνικά τους πρότυπα και να επιβάλλουν την εφαρμογή τους, προκειμένου να εναρμονίζονται οι κανόνες ασφαλείας και να εξασφαλίζεται η ομοιόμορφη εφαρμογή των διεθνών κανόνων εντός της Κοινότητας 7ότι σήμερα δεν υφίστανται ενιαία διεθνή πρότυπα τα οποία πρέπει να τηρούν όλα τα πλοία στο στάδιο της ναυπήγησης και κατά τη διάρκεια ολόκληρης της ζωής τους όσον αφορά το σκάφος, τα μηχανήματα και τις ηλεκτρικές εγκαταστάσεις και εγκαταστάσεις ελέγχου 7 ότι τα εν λόγω πρότυπα είναι δυνατόν να καθορίζονται σύμφωνα με τους κανόνες αναγνωρισμένων νηογνωμόνων ή με ισοδύναμα πρότυπα τα οποία θα αποφασίζονται από τις εθνικές αρμόδιες υπηρεσίες σύμφωνα με τη διαδικασία που ορίζεται στην οδηγία 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (6),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η παρούσα οδηγία θεσπίζει μέτρα τα οποία πρέπει να ακολουθούνται από τα κράτη μέλη και τους οργανισμούς που ασχολούνται με την επιθεώρηση, την εξέταση και την πιστοποίηση πλοίων με στόχο τη συμμόρφωση προς τις διεθνείς συμβάσεις σχετικά με την ασφάλεια στη θάλασσα και την πρόληψη της θαλάσσιας ρύπανσης, προωθώντας, ταυτόχρονα, τον στόχο της ελεύθερης παροχής υπηρεσιών. Η διαδικασία αυτή περιλαμβάνει την ανάπτυξη και εφαρμογή απαιτήσεων ασφαλείας για το σκάφος, τη μηχανολογική και ηλεκτρολογική εγκατάσταση και την εγκατάσταση ελέγχου για πλοία που εμπίπτουν στο πεδίο εφαρμογής των διεθνών συμβάσεων.Άρθρο 2 Για τους σκοπούς της παρούσας οδηγίας, νοούνται ως:α) «πλοίο», πλοίο το οποίο εμπίπτει στο πεδίο εφαρμογής των διεθνών συμβάσεων 7β) «πλοίο που φέρει σημαία κράτους μέλους», πλοίο που είναι νηολογημένο σε ένα κράτος μέλος και φέρει τη σημαία αυτού του κράτους μέλους σύμφωνα με τη νομοθεσία του, συμπεριλαμβανομένων των πλοίων που είναι νηολογημένα στο EUROS, αφότου το νηολόγιο αυτό εγκριθεί από το Συμβούλιο. Πλοία τα οποία δεν ανταποκρίνονται σ' αυτό τον ορισμό εξομοιώνονται προς πλοία που φέρουν τη σημαία τρίτης χώρας 7γ) «επιθεωρήσεις και εξετάσεις», επιθεωρήσεις και εξετάσεις που είναι υποχρεωτικές βάσει των διεθνών συμβάσεων 7δ) «διεθνείς συμβάσεις», η διεθνής σύμβαση περί ασφαλείας της ανθρωπίνης ζωής εν θαλάσση (1974), η διεθνής σύμβαση περί γραμμών φορτώσεως πλοίων (1966) και η διεθνής σύμβαση για την αποφυγή της ρύπανσεως της θαλάσσης από πλοία (1973/1978) καθώς και τα σχετικά με τις συμβάσεις αυτές πρωτόκολλα και τροποποιήσεις και οι συναφείς κώδικες που έχουν υποχρεωτικό χαρακτήρα σε όλα τα κράτη μέλη και ισχύουν κατά την ημερομηνία έκδοσης της παρούσας οδηγίας 7ε) «οργανισμός», νηογνώμονες ή άλλοι ιδιωτικοί φορείς που εκτελούν εργασίες αξιολόγησης της ασφάλειας για λογαριασμό μιας αρχής 7στ) «αναγνωρισμένος οργανισμός», ο οργανισμός που έχει αναγνωριστεί σύμφωνα με το άρθρο 4 7ζ) «εξουσιοδότηση», η πράξη με την οποία κράτος μέλος δίνει αρμοδιότητα ή μεταβιβάζει αρμοδιότητα σε αναγνωρισμένο οργανισμό 7η) «πιστοποιητικό», πιστοποιητικό το οποίο έχει εκδοθεί από κράτος μέλος ή για λογαριασμό του σύμφωνα με τις διεθνείς συμβάσεις 7θ) «πιστοποιητικό κλάσης», έγγραφο το οποίο εκδίδεται από νηογνώμονα και πιστοποιεί τη δομική και μηχανική καταλληλότητα πλοίου για κάποια συγκεκριμένη χρήση ή υπηρεσία, σύμφωνα με τους κανόνες και κανονισμούς του συγκεκριμένου νηογνώμονα 7ι) «πιστοποιητικό ασφαλείας ραδιοεπικοινωνιών φορτηγού πλοίου», το πιστοποιητικό το οποίο εισάγουν οι τροποποιημένοι κανόνες ραδιοεπικοινωνιών SOLAS 74/78, που εκδόθηκαν από τον IMO, και το οποίο περιλαμβάνει, κατά τη διάρκεια μεταβατικής περιόδου η οποία λήγει την 1η Φεβρουαρίου 1999, το πιστοποιητικό ασφαλείας ραδιοτηλεγραφίας φορτηγού πλοίου και το πιστοποιητικό ασφαλείας ραδιοτηλεφωνίας φορτηγού πλοίου 7ια) «τόπος εγκατάστασης», ο τόπος όπου ευρίσκεται η έδρα, η κεντρική διοίκηση ή η κύρια εγκατάσταση ενός οργανισμού.Άρθρο 3 1. Αναλαμβάνοντας τις ευθύνες και τις υποχρεώσεις τους στο πλαίσιο των διεθνών συμβάσεων, τα κράτη μέλη εξασφαλίζουν ότι οι αρμόδιες αρχές τους μπορούν να διασφαλίζουν την δέουσα εφαρμογή των διατάξεων των διεθνών συμβάσεων, και ειδικότερα εκείνων που αφορούν την επιθεώρηση και την εξέταση πλοίων και την έκδοση πιστοποιητικών και πιστοποιητικών απαλλαγής.2. Σε περίπτωση που, για τους σκοπούς της παραγράφου 1, κράτος μέλος αποφασίζει, για τα πλοία τα οποία φέρουν τη σημαία του:i) να εξουσιοδοτεί οργανισμούς να αναλαμβάνουν, πλήρως ή εν μέρει, τη διενέργεια επιθεωρήσεων και εξετάσεων που αφορούν πιστοποιητικά, περιλαμβανομένων και εκείνων για την αξιολόγηση της τήρησης του άρθρου 14 και, εφόσον χρειάζεται, να εκδίδουν ή να ανανεώνουν τα σχετικά πιστοποιητικά ήii) να εμπιστεύεται σε οργανισμούς την διενέργεια πλήρως ή εν μέρει, των επιθεωρήσεων και εξετάσεων που αναφέρονται στο σημείο i),αναθέτει τα καθήκοντα αυτά μόνο σε αναγνωρισμένους οργανισμούς.Σε όλες τις περιπτώσεις, την πρώτη έκδοση των πιστοποιητικών απαλλαγής την εγκρίνει η αρμόδια αρχή.Ωστόσο, όσον αφορά το πιστοποιητικό ασφαλείας ραδιοεπικοινωνιών φορτηγού πλοίου, τα καθήκοντα αυτά είναι δυνατόν να ανατίθενται σε ιδιωτικό φορέα αναγνωρισμένο από αρμόδια αρχή ο οποίος θα έχει επαρκή ικανότητα και ειδικευμένο προσωπικό για να διενεργεί, για λογαριασμό του, συγκεκριμένη αξιολόγηση της ασφάλειας των ραδιοεπικοινωνιών.3. Το παρόν άρθρο δεν αφορά την πιστοποίηση ναυτικού εξοπλισμού ειδικού χαρακτήρα.Άρθρο 4 1. Τα κράτη μέλη μπορούν να αναγνωρίζουν μόνον τους οργανισμούς που πληρούν τα κριτήρια του παραρτήματος. Οι οργανισμοί υποβάλλουν στα κράτη μέλη από τα οποία έχουν ζητήσει αναγνώριση πλήρη στοιχεία και αποδείξεις όσον αφορά τη συμμόρφωση προς τα κριτήρια αυτά. Τα κράτη μέλη γνωστοποιούν, με τον προσήκοντα τρόπο, στους οργανισμούς την αναγνώρισή τους.2. Κάθε κράτος μέλος κοινοποιεί στην Επιτροπή και τα υπόλοιπα κράτη μέλη τους οργανισμούς που έχει αναγνωρίσει.3. Τα κράτη μέλη μπορούν να υποβάλουν στην Επιτροπή αίτηση αναγνώρισης για τρία έτη οργανισμών που πληρούν όλα τα κριτήρια του παραρτήματος εκτός από εκείνα που αναφέρονται στις παραγράφους 2 και 3 του τμήματος «ΓΕΝΙΚΑ» του εν λόγω παραρτήματος.Η αναγνώριση αυτή χορηγείται σύμφωνα με τη διαδικασία που καθορίζεται στο άρθρο 13. Τα αποτελέσματα της αναγνώρισης αυτής περιορίζονται στα κράτη μέλη τα οποία υπέβαλαν σχετική αίτηση.4. Όλοι οι οργανισμοί στους οποίους έχει χορηγηθεί αναγνώριση, παρακολουθούνται στενά από την επιτροπή του άρθρου 7, προκειμένου, μεταξύ άλλων, να αποφασιστεί η παράταση της αναγνώρισης των οργανισμών που αναφέρονται στην παράγραφο 3. Όταν αποφασίζεται η παράταση της αναγνώρισης αυτής, δεν λαμβάνονται υπόψη τα κριτήρια που καθορίζονται στις παραγράφους 2 και 3 του τμήματος «ΓΕΝΙΚΑ» του παραρτήματος. Παύει να ισχύει πλέον ο περιορισμός των αποτελεσμάτων της αναγνώρισης που προβλέπεται στην παράγραφο 3.5. Η Επιτροπή καταρτίζει και ενημερώνει κατάλογο των οργανισμών που έχουν κοινοποιηθεί από τα κράτη μέλη σύμφωνα με τις παραγράφους 1, 3 και 4. Ο κατάλογος δημοσιεύεται στην Επίσημη Εφημερίδα των Ευρωπαϊκών Κοινοτήτων.Άρθρο 5 1. Κατά την εφαρμογή του άρθρου 3 παράγραφος 2 σημείο i), τα κράτη μέλη δεν μπορούν κατ' αρχήν να αρνηθούν να εξουσιοδοτήσουν οποιονδήποτε από τους αναγνωρισμένους οργανισμούς που είναι εγκατεστημένοι στην Κοινότητα να αναλάβει το καθήκοντα αυτά, με την επιφύλαξη των διατάξεων των άρθρων 6 και 11. Μπορούν, ωστόσο, να περιορίζουν τον αριθμό των οργανισμών που εξουσιοδοτούν ανάλογα με τις ανάγκες τους, εφόσον συντρέχουν διαφανείς και αντικειμενικοί λόγοι. Ύστερα από αίτηση κράτους μέλους, η Επιτροπή θεσπίζει, σύμφωνα με τη διαδικασία του άρθρου 13, κατάλληλα μέτρα.2. Κατά παρέκκλιση, η Επιτροπή μπορεί να απαλλάξει τα κράτη μέλη, σε προσωρινή βάση, από την εφαρμογή των διατάξεων της παραγράφου 1 έως τις 31 Δεκεμβρίου 1997.3. Προκειμένου ένα κράτος μέλος να αποδεχθεί κάποιος οργανισμός εγκατεστημένος σε τρίτη χώρα να εκτελεί τα καθήκοντα που αναφέρονται στο άρθρο 3 ή μέρος των καθηκόντων αυτών, μπορεί να ζητήσει από την εν λόγω τρίτη χώρα αμοιβαία αναγνώριση για εκείνους τους αναγνωρισμένους οργανισμούς που είναι εγκατεστημένοι στην Κοινότητα.Άρθρο 6 1. Κάθε κράτος μέλος το οποίο αποφασίζει να ενεργεί όπως περιγράφεται στο άρθρο 3 παράγραφος 2 καθορίζει τις σχέσεις συνεργασίας μεταξύ της αρμόδιας αρχής του και των οργανισμών που ενεργούν για λογαριασμό του.2. Οι σχέσεις συνεργασίας ρυθμίζονται με επίσημη γραπτή και χωρίς διακρίσεις συμφωνία ή ισοδύναμες νομικές ρυθμίσεις όπου εκτίθενται τα συγκεκριμένα καθήκοντα και ο ρόλος των οργανισμών, και όπου περιλαμβάνονται, τουλάχιστον:- οι διατάξεις οι οποίες εκτίθενται στο προσάρτημα II του ψηφίσματος Α.739(18) του IMO σχετικά με τις κατευθυντήριες γραμμές για την εξουσιοδότηση οργανισμών που ενεργούν για λογαριασμό των αρχών, ως έχει κατά την ημερομηνία έκδοσης της παρούσας οδηγίας,- διατάξεις για τη διενέργεια περιοδικού ελέγχου από την αρμόδια αρχή, σχετικά με την άσκηση των καθηκόντων τα οποία οι οργανισμοί αναλαμβάνουν για λογαριασμό της, ή από αμερόληπτο εξωτερικό φορέα που ορίζεται από την αρμόδια αρχή,- δυνατότητα τυχαίων και λεπτομερών επιθεωρήσεων των πλοίων,- διατάξεις για τη διαβίβαση βασικών πληροφοριών σχετικά με την κατάταξη των πλοίων του στόλου τους στο νηογνώμονά τους, τις μεταβολές κλάσης ή τη διαγραφή πλοίων από την κλάση τους.3. Η συμφωνία ή οι ισοδύναμες νομικές ρυθμίσεις μπορεί να περιλαμβάνουν την υποχρέωση για τον αναγνωρισμένο οργανισμό να διατηρεί τοπική αντιπροσωπεία στο έδαφος του κράτους μέλους για λογαριασμό του οποίου ασκεί τα καθήκοντα του άρθρου 3. Η απαίτηση αυτή μπορεί να ικανοποιείται με μια τοπική αντιπροσωπεία νομικής μορφής με την οποία θα εξασφαλίζεται νομική προσωπικότητα δυνάμει της νομοθεσίας του κράτους μέλους και της αρμοδιότητας των εθνικών δικαστηρίων του.4. Κάθε κράτος μέλος παρέχει στην Επιτροπή ακριβείς πληροφορίες σχετικά με τις σχέσεις συνεργασίας που καθορίζονται σύφωνα με το παρόν άρθρο. Στη συνέχεια η Επιτροπή ενημερώνει τα άλλα κράτη μέλη.Άρθρο 7 Η Επιτροπή επικουρείται από επιτροπή αποτελούμενη από τους αντιπροσώπους των κρατών μελών και προεδρευόμενη από τον αντιπρόσωπο της Επιτροπής. Η επιτροπή αυτή συγκαλείται από την Επιτροπή τουλάχιστον μία φορά κατ' έτος, και όποτε απαιτείται σε περίπτωση αναστολής της εξουσιοδότησης που έχει δοθεί σε οργανισμό από κάποιο κράτος μέλος σύμφωνα με τις διατάξεις του άρθρου 10.Η επιτροπή καταρτίζει τον εσωτερικό της κανονισμό.Άρθρο 8 1. Η παρούσα οδηγία μπορεί να τροποποιείται σύμφωνα με τη διαδικασία του άρθρου 13, προκειμένου:- να εφαρμοσθούν, για τους σκοπούς της παρούσας οδηγίας, μεταγενέστερες τροποποιήσεις των διεθνών κωδίκων και του ψηφίσματος που αναφέρονται στο άρθρο 2 στοιχείο δ) και στο άρθρο 6 παράγραφος 2, οι οποίες έχουν αρχίσει να ισχύουν,- να ενημερώνονται τα κριτήρια του παραρτήματος λαμβάνοντας υπόψη ιδίως τις σχετικές αποφάσεις του IMO.2. Μετά την έγκριση νέων πράξεων ή πρωτοκόλλων των συμβάσεων που προβλέπονται στο άρθρο 2 στοιχείο δ), το Συμβούλιο προτάσει της Επιτροπής αποφασίζει, λαμβανομένων υπόψη των κοινοβουλευτικών διαδικασιών των κρατών μελών καθώς και των σχετικών διαδικασιών του IMO, τις λεπτομέρειες για την επικύρωση των νέων αυτών πράξεων ή πρωτοκόλλων, μεριμνώντας συγχρόνως για την ομοιόμορφη και ταυτόχρονη εφαρμογή τους στα κράτη μέλη.Άρθρο 9 1. Από οποιοδήποτε κράτος μέλος μπορεί να ζητηθεί, σύμφωνα με τη διαδικασία του άρθρου 13, να ανακαλέσει την αναγνώριση των αναγνωρισμένων οργανισμών που αναφέρονται στο άρθρο 4 οι οποίοι έχουν παύσει να πληρούν τα κριτήρια του παραρτήματος, ανάλογα με την περίπτωση.2. Κατά την κατάρτιση σχεδιών απόφασης σχετικά με τα θέματα τα αναφερόμενα στην παράγραφο 1, η Επιτροπή λαμβάνει υπόψη της τις εκθέσεις και τις πληροφορίες που αναφέρονται στα άρθρα 11 και 12. Κατά την κατάρτιση των εν λόγω σχεδίων μέτρων, η Επιτροπή αποδίδει ιδιαίτερη προσοχή στα μητρώα των από άποψη ασφάλειας και πρόληψης της ρύπανσης επιδόσεων τα οποία τηρούνται για τους οργανισμούς. Σχέδια αποφάσεων για τα θέματα τα οποία αναφέρονται στην παράγραφο 1 υποβάλλονται και στην επιτροπή από την Επιτροπή των Ευρωπαϊκών Κοινοτήτων είτε με πρωτοβουλία της είτε ύστερα από αίτηση κράτους μέλους.Άρθρο 10 Παρά τα κριτήρια τα οποία καθορίζονται στο παράρτημα, όταν ένα κράτος μέλος θεωρεί ότι δεν είναι πλέον δυνατό κάποιος αναγνωρισμένος οργανισμός να έχει εξουσιοδότηση να εκτελεί για λογαριασμό του τα καθήκοντα που αναφέρονται στο άρθρο 3, μπορεί να αναστέλλει τη σχετική εξουσιοδότηση.Στην περίπτωση που συντρέχουν οι περιστάσεις αυτές, εφαρμόζεται η ακόλουθη διαδικασία:α) το κράτος μέλος ενημερώνει αμελλητί την Επιτροπή και τα υπόλοιπα κράτη μέλη για την απόφασή του, αιτιολογώντας την 7β) η Επιτροπή εξετάζει κατά πόσον η αναστολή είναι δικαιολογημένη λόγω σοβαρών κινδύνων για την ασφάλεια ή το περιβάλλον 7γ) ενεργώντας σύμφωνα με τη διαδικασία του άρθρου 13, η Επιτροπή ενημερώνει το κράτος μέλος για το εάν η απόφασή του να αναστείλει την εξουσιοδότηση είναι δικαιολογημένη ή όχι λόγω σοβαρών κινδύνων για την ασφάλεια ή το περιβάλλον, και, εφόσον δεν είναι δικαιολογημένη, ζητά από το κράτος μέλος να ανακαλέσει την αναστολή.Άρθρο 11 1. Κάθε κράτος μέλος πρέπει να φροντίζει να διαπιστώνει το ίδιο ότι οι αναγνωρισμένοι οργανισμοί που ενεργούν για λογαριασμό του στα πλαίσια του άρθρου 3 παράγραφος 2 εκπληρούν πράγματι τα καθήκοντα τα οποία αναφέρονται στο άρθρο αυτό κατά τρόπο ικανοποιητικό για την αρμόδια αρχή του και ότι οι οργανισμοί αυτοί πληρούν τα κριτήρια του παραρτήματος. Αυτό είναι δυνατόν να επιτυγχάνεται με άμεση παρακολούθηση των αναγνωρισμένων οργανισμών από την αρμόδια αρχή του ή, στην περίπτωση οργανισμών που είναι εγκατεστημένοι σε άλλο κράτος μέλος, με την αντίστοιχη παρακολούθηση των οργανισμών αυτών από την αρχή του άλλου κράτους μέλους.2. Κάθε κράτος μέλος εκτελεί αυτό το καθήκον ανά διετία και απευθύνει στα άλλα κράτη μέλη και την Επιτροπή έκθεση των αποτελεσμάτων της εν λόγω παρακολούθησης το αργότερο έως τις 31 Μαρτίου κάθε έτους που ακολουθεί τα έτη για το οποία πραγματοποιήθηκε η αξιολόγηση της συμμόρφωσης.3. Στην περίπτωση που κράτος μέλος επιλέξει, για την εκτέλεση αυτού του καθήκοντος, να βασίζεται στην εκ μέρους άλλου κράτους μέλους παρακολούθηση η έκθεσή του θα απευθύνεται το αργότερο μέχρι τις 30 Ιουνίου κάθε έτους που ακολουθεί το έτος για το οποίο πραγματοποιήθηκε η αξιολόγηση της συμμόρφωσης.4. Τα κράτη μέλη διαβιβάζουν στην Επιτροπή και τα άλλα κράτη μέλη κάθε πληροφορία σχετική με την αξιολόγηση των επιδόσεων των οργανισμών.Άρθρο 12 1. Κατά την άσκηση των δικαιωμάτων επιθεώρησης και των υποχρεώσεών τους ως κρατών του λιμένα,α) τα κράτη μέλη εξασφαλίζουν ότι τα πλοία που φέρουν την σημαία τρίτων χωρών δεν αντιμετωπίζονται ευνοϊκότερα απ' ό,τι πλοία που έχουν το δικαίωμα να φέρουν τη σημαία κράτους μέλους. Για το σκοπό αυτό, το γεγονός ότι, τα πιστοποιητικά του πλοίου και το πιστοποιητικό κλάσης, είναι γνωστό ότι έχουν εκδοθεί από οργανισμό ο οποίος δεν πληροί τα κριτήρια του παραρτήματος, εξαιρουμένων των οργανισμών που αναγνωρίζονται σύμφωνα με το άρθρο 4 παράγραφοι 3 και 4, αποτελεί ένα από τα πρωταρχικά κριτήρια για την επιλογή πλοίων προς επιθεώρηση 7β) σε περίπτωση που πλοία δεν πληρούν τα διεθνώς συμφωνημένα πρότυπα, τα κράτη μέλη λαμβάνουν κατάλληλα μέτρα και αναφέρουν στην Επιτροπή καθώς και στη γραμματεία του μνημονίου συνεννόησης για τον έλεγχο των πλοίων από το κράτος του λιμένος εάν τυχόν επισήμαναν έγκυρα πιστοποιητικά τα οποία έχουν εκδοθεί από οργανισμούς που ενεργούν για λογαριασμό κράτους σημαίας και αφορούν πλοίο το οποίο δεν πληροί τις σχετικές απαιτήσεις των διεθνών συμβάσεων ή οποιαδήποτε παράλειψη πλοίου εφοδιασμένου με έγκυρο πιστοποιητικό κλάσης, εφόσον η παράλειψη αφορά σημεία καλυπτόμενα από το πιστοποιητικό αυτό.2. Κάθε κράτος μέλος τηρεί μητρώο επιδόσεων των οργανισμών που ενεργούν για λογαριασμό κρατών σημαίας. Το μητρώο αυτό ενημερώνεται ετησίως και διανέμεται στα υπόλοιπα κράτη μέλη και την Επιτροπή.Άρθρο 13 Όσον αφορά τα θέματα τα καλυπτόμενα από το άρθρο 4 παράγραφοι 3 και 4, το άρθρο 5 παράγραφος 1, τα άρθρα 8, 9 και 10 και το άρθρο 14 παράγραφος 2, ακολουθείται η ακόλουθη διαδικασία:α) ο αντιπρόσωπος της Επιτροπής υποβάλλει στην επιτροπή του άρθρου 7 σχέδιο των ληπτέων μέτρων 7β) η επιτροπή διατυπώνει τη γνώμη της για το σχέδιο μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία η οποία προβλέπεται στο άρθρο 148 παράγραφος 2 της συνθήκης για τις αποφάσεις που καλείται να λάβει το Συμβούλιο προτάσει της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία 7γ) η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής 7δ) όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία. Εάν το Συμβούλιο, δεν έχει αποφασίσει εντός τριών μηνών από την ημερομηνία παραπομπής του θέματος ενώπιόν του, τα προτεινόμενα μέτρα θεσπίζονται από την Επιτροπή.Άρθρο 14 1. Κάθε κράτος μέλος εξασφαλίζει ότι τα πλοία που φέρουν τη σημαία του κατασκευάζονται και συντηρούνται σύμφωνα με τις απαιτήσεις αναγνωρισμένου οργανισμού όσον αφορά το σκάφος, τη μηχανολογική και την ηλεκτρολογική εγκατάσταση και την εγκατάσταση ελέγχου.2. Ένα κράτος μέλος μπορεί να αποφασίσει να χρησιμοποιεί κανόνες που θεωρεί ισοδυνάμους προς εκείνους ενός αναγνωρισμένου οργανισμού μόνο υπό τον όρο ότι τους κοινοποιεί αμέσως στην Επιτροπή σύμφωνα με τη διαδικασία της οδηγίας 83/189/ΕΟΚ, καθώς και στα άλλα κράτη μέλη, και υπό τον όρο ότι δεν έχουν αποτελέσει αντικείμενο ενστάσεων άλλου κράτους μέλους ή της Επιτροπής και δεν έχουν κριθεί, σύμφωνα με τη διαδικασία του άρθρου 13, ως μη ισοδύναμοι.Άρθρο 15 1. Οι αναγνωρισμένοι οργανισμοί πραγματοποιούν διαβουλεύσεις μεταξύ τους περιοδικά, με σκοπό τη διατήρηση της ισοδυναμίας όσον αφορά τα τεχνικά τους πρότυπα και την εφαρμογή των προτύπων αυτών. Οι ως άνω οργανισμοί απευθύνουν περιοδικές εκθέσεις στην Επιτροπή σχετικά με κάθε τυχόν θεμελιώδους σημασίας πρόοδο που σημειώνεται ως προς τα πρότυπα.2. Οι αναγνωρισμένοι οργανισμοί επιδεικνύουν προθυμία συνεργασίας με τις αρχές ελέγχου του κράτους του λιμένα, όταν πρόκειται γαι σκάφη του νηογνώμονά τους, προκειμένου ιδίως να διευκολύνεται η διευθέτηση αναφερόμενων ελλείψεων ή άλλων αποκλίσεων.3. Οι αναγνωρισμένοι οργανισμοί παρέχουν στις αρχές του κράτους κάθε πληροφορία σχετική με μεταβολές κλάσης ή τη διαγραφή πλοίων από την κλάση τους.4. Οι αναγνωρισμένοι οργανισμοί δεν εκδίδουν πιστοποιητικά για πλοίο που έχει διαγραφεί από την κλάση του ή που αλλάζει κλάση για λόγους ασφαλείας πριν να ζητήσουν τη γνώμη της αρμόδιας αρχής του κράτους της σημαίας προκειμένου να προσδιοριστεί κατά πόσον απαιτείται πλήρης επιθεώρηση.Άρθρο 16 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 31 Δεκεμβρίου 1995.2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.3. Τα κράτη μέλη κοινοποιούν αμέσως στην Επιτροπή όλες τις διατάξεις εσωερικού δικαίου που θεσπίζουν στον τομέα τον καλυπτόμενο από την παρούσα οδηγία. Η Επιτροπή ενημερώνει σχετικά τα υπόλοιπα κράτη μέλη.Άρθρο 17 Η παρούσα οδηγία απευθύνεται στα κράτη μέλη.Βρυξέλλες, 22 Νοεμβρίου 1994.Για το ΣυμβούλιοΟ ΠρόεδροςM. WISSMANN(1) ΕΕ αριθ. C 167 της 18. 6. 1993, σ. 13.(2) ΕΕ αριθ. C 34 της 2. 2. 1994, σ. 14.(3) Γνώμη του Ευρωπαϊκού Κοινοβουλίου της 9ης Μαρτίου 1994 (ΕΕ αριθ. C 91 της 28. 3. 1994, σ. 9), κοινή θέση του Συμβουλίου της 19ης Σεπτεμβρίου 1994 (ΕΕ αριθ. C 301 της 27. 10. 1994, σ. 75) και απόφαση του Ευρωπαϊκού Κοινοβουλίου της 16ης Νοεμβρίου 1994 (δεν δημοσιεύθηκε ακόμα στην Επίσημη Εφημερίδα).(4) ΕΕ αριθ. C 271 της 7. 10. 1993, σ. 1.(5) ΕΕ αριθ. L 197 της 18. 7. 1987, σ. 33.(6) ΕΕ αριθ. L 109 της 26. 4. 1993, σ. 8. Οδηγία όπως τροποποιήθηκε από την οδηγία 88/182/ΕΟΚ (ΕΕ αριθ. L 81 της 26. 3. 1988, σ. 75).ΠΑΡΑΡΤΗΜΑ ΕΛΑΧΙΣΤΑ ΚΡΙΤΗΡΙΑ ΓΙΑ ΤΟΥΣ ΟΡΓΑΝΙΣΜΟΥΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 Α. ΓΕΝΙΚΑ 1. Ο αναγνωρισμένος οργανισμός πρέπει να είναι σε θέση να αποδεικνύει ότι διαθέτει εκτεταμένη πείρα σε αξιολογήσεις του σχεδιασμού και της κατασκευής εμπορικών πλοίων.2. Ο οργανισμός θα πρέπει να διαθέτει στον νηογνώμονά του στόλο τουλάχιστον 1 000 ωκεανοπόρων πλοίων (άνω των 100 κοχ) με ολική χωρητικότητα όχι μικρότερη από πέντε εκατομμύρια κοχ.3. Ο οργανισμός πρέπει να απασχολεί αριθμό μελών τεχνικού προσωπικού ανάλογο προς τον αριθμό των πλοίων των καταχωρημένων στον νηογνώμονά του. Για την κάλυψη των απαιτήσεων της παραγράφου 2 θα χρειάζονται τουλάχιστον 100 επιθεωρητές αποκλειστικής απασχόλησης.4. Ο οργανισμός θα πρέπει να διαθέτει ολοκληρωμένο σύστημα κανόνων και κανονισμών για το σχεδιασμό, την κατασκευή και την περιοδική επιθεώρηση εμπορικών πλοίων, οι οποίοι να δημοσιεύονται και να αναβαθμίζονται συνεχώς, κατά περίπτωση, και να βελτιώνονται μέσω προγραμμάτων έρευνας και ανάπτυξης.5. Ο οργανισμός θα πρέπει να δημοσιεύει τον νηογνώμονά του σε ετήσια βάση.6. Ο οργανισμός δεν θα πρέπει να είναι υπό τον έλεγχο πλοιοκτητών ή ναυπηγών, ή άλλων οι οποίοι αναπτύσσουν εμπορική δραστηριότητα στην κατασκευή, τον εξοπλισμό, την επισκευή ή την εκμετάλλευση πλοίων. Ο οργανισμός δεν θα πρέπει να εξαρτάται, σε μεγάλο βαθμό, ως προς τις προσόδους του, από μία και μόνη εμπορική επιχείρηση.Β. ΕΙΔΙΚΑ 1. Ο οργανισμός, ιδρυόμενος:α) επανδρώνεται επαρκώς με τεχνικό και διοικητικό προσωπικό καθώς και με προσωπικό υποστήριξης και ερευνητικό προσωπικό, ανάλογο προς τα καθήκοντα και τα καταχωρημένα σκάφη, που να μεριμνά και για την ανάπτυξη ικανοτήτων και τη στήριξη κανόνων και κανονισμών.β) διαθέτει παγκόσμια κάλυψη με το αποκλειστικά απασχολούμενο τεχνικό του προσωπικό ή με αποκλειστικά απασχολούμενο τεχνικό προσωπικό άλλων αναγνωρισμένων οργανισμών.2. Ο οργανισμός διέπεται από κώδικα δεοντολογίας.3. Στον οργανισμό, η διοίκηση και η διαχείριση ασκούνται κατά τρόπον ώστε να διασφαλίζεται η εχεμύθεια των πληροφοριών η απαιτούμενη από τις αρχές.4. Ο οργανισμός είναι έτοιμος να παρέχει προς την αρμόδια αρχή σχετικές πληροφορίες.5. Η διοίκηση του οργανισμού καθορίζει και τεκμηριώνει την πολιτική και τους στόχους του όσον αφορά την ποιότητα, καθώς και την προσήλωσή του σ' αυτή, και εξασφαλίζει ότι η πολιτική αυτή έχει γίνει αντιληπτή, εφαρμόζεται και ακολουθείται σε όλα τα επίπεδα του οργανισμού.6. Ο οργανισμός αναπτύσσει, εφαρμόζει και διατηρεί αποτελεσματικό εσωτερικό σύστημα ποιότητας με βάση τα κατάλληλα μέρη διεθνώς αναγνωρισμένων προτύπων ποιότητας και σύμφωνα προς τα ΕΝ 45004 (φορείς επιθεώρησης) και ΕΝ 29001, όπως ερμηνεύονται από τις «απαιτήσεις του προγράμματος πιστοποίησης για το σύστημα ποιότητας» του διεθνούς συνδέσμου νηογνωμώνων (IACS). Το σύστημα αυτό, μεταξύ άλλων, διασφαλίζει ότι:α) οι κανόνες και οι κανονισμοί του οργανισμού καταρτίζονται και διατηρούνται κατά τρόπο συστηματικό 7β) οι κανόνες και οι κανονισμοί του οργανισμού τηρούνται 7γ) πληρούνται οι απαιτήσεις του θεσμοθετημένου έργου για το οποίο έχει εξουσιοδοτηθεί ο οργανισμός 7δ) είναι καθορισμένες και τεκμηριωμένες οι αρμοδιότητες, οι εξουσίες και η διαπλοκή του προσωπικού του οποίου η εργασία έχει αντίκτυπο στην ποιότητα των υπηρεσιών που παρέχει ο οργανισμός 7ε) όλες οι εργασίες εκτελούνται υπό συνθήκες οι οποίες τελούν υπό έλεγχο 7στ) υφίσταται σύστημα εποπτείας για τις πράξεις και την εργασία των επιθεωρητών και του τεχνικού και διοικητικού προσωπικού που απασχολείται άμεσα από τον οργανισμό 7ζ) οι απαιτήσεις του μείζονος σημασίας θεσμοθετημένου έργου για το οποίο είναι εξουσιοδοτημένος ο οργανισμός πληρούνται ή επιβλέπονται άμεσα μόνο από τους αποκλειστικής απασχόλησης επιθεωρητές του ή μέσω αποκλειστικής απασχόλησης επιθεωρητών άλλων αναγνωρισμένων οργανισμών 7η) εφαρμόζεται σύστημα διαπίστωσης των ικανοτήτων των επιθεωρητών και συνεχούς ενημέρωσης των γνώσεών τους 7θ) τηρούνται μητρώα στα οποία εμφαίνονται η τήρηση των απαιτούμενων προτύπων για τα θέματα τα καλυπτόμενα από τις προσφερόμενες υπηρεσίες καθώς και η αποτελεσματικότητα της λειτουργίας του συστήματος ποιότητας καιι) ακολουθείται συνολικό σύστημα προγραμματισμένων και τεκμηριωμένων εσωτερικών ελέγχων όσον αφορά τις δραστηριότητες που σχετίζονται με την ποιότητα, σ' όλους τους τόπους εγκατάστασης.7. Ο οργανισμός πρέπει να αποδεικνύει ότι έχει την ικανότητα:α) να αναπτύσσει και να διατηρεί ενημερωμένο ένα πλήρες και επαρκές σύνολο δικών του κανόνων και κανονισμών για το σκάφος, το μηχανολογικό και ηλεκτρολογικό εξοπλισμό και τον εξοπλισμό ελέγχου, με ποιοτική στάθμη εκείνη των διεθνώς αναγνωρισμένων τεχνικών προτύπων βάσει των οποίων είναι δυνατή η έκδοση των πιστοποιητικών της σύμβασης SOLAS και των πιστοποιητικών ασφαλείας επιβατηγού πλοίου (όσον αφορά τη δομική επάρκεια του πλοίου και την επάρκεια των επί του πλοίου βασικών μηχανολογικών συστημάτων) καθώς και των πιστοποιητικών γραμμών φόρτωσης (όσον αφορά την επάρκεια της αντοχής του πλοίου) 7β) να διενεργεί όλες τις επιθεωρήσεις και εξετάσεις που απαιτούνται από τις διεθνείς συμβάσεις για την έκδοση πιστοποιητικών, συμπεριλαμβανομένων των μέσων αξιολόγησης, με τη χρήση ειδικευμένου προσωπικού με τα κατάλληλα προσόντα, της εφαρμογής και της διατήρησης του συστήματος διαχείρισης της ασφαλείας, τόσο από την ακτή όσο και επί των σκαφών, που πρόκειται να καλυφθεί στην πιστοποίηση.8. Ο οργανισμός, όσον αφορά το σύστημα ποιότητας που εφαρμόζει, υπόκειται σε πιστοποίηση από ανεξάρτητο σώμα ελεγκτών, αναγνωρισμένο από την αρχή του κράτους στο οποίο είναι εγκατεστημένος.9. Ο οργανισμός, στην κατάρτιση των κανόνων του ή/και των κανονισμών του, θα πρέπει να επιτρέπει τη συμμετοχή αντιπροσώπων των αρχών και άλλων ενδιαφερόμενων μερών.


Avis juridique important

|

32000L0084

Οδηγία 2000/84/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001, σχετικά με τις διατάξεις για τη θερινή ώρα

Επίσημη Εφημερίδα αριθ. L 031 της 02/02/2001 σ. 0021 - 0022

Οδηγία 2000/84/ΕΚ του Ευρωπαϊκού Κοινοβουλίου και του Συμβουλίουτης 19ης Ιανουαρίου 2001σχετικά με τις διατάξεις για τη θερινή ώραΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Η όγδοη οδηγία 97/44/EΚ του Ευρωπαϊκού Κοινοβουλίου και του Συμβουλίου, της 22ας Ιουλίου 1997, σχετικά με τις διατάξεις για τη θερινή ώρα(4) όρισε κοινή ημερομηνία και ώρα σε όλα τα κράτη μέλη για την έναρξη και τη λήξη της περιόδου θερινής ώρας των ετών 1998, 1999, 2000 και 2001.(2) Δεδομένου ότι τα κράτη μέλη εφαρμόζουν διατάξεις σχετικά με τη θερινή ώρα, είναι σημαντικό για τη λειτουργία της εσωτερικής αγοράς να εξακολουθήσει να καθορίζεται κοινή ημερομηνία και ώρα έναρξης και λήξης της περιόδου θερινής ώρας, οι οποίες θα ισχύουν στον κοινοτικό χώρο.(3) Τα κράτη μέλη θεωρούν ότι η καταλληλότερη περίοδος θερινής ώρας είναι από τα τέλη Μαρτίου έως τα τέλη Οκτωβρίου και, επομένως, είναι σκόπιμο να διατηρηθεί αυτή η περίοδος.(4) Η ορθή λειτουργία ορισμένων τομέων, όχι μόνον των μεταφορών και των επικοινωνιών, αλλά και άλλων βιομηχανικών τομέων, απαιτεί σταθερό προγραμματισμό σε μακροπρόθεσμη βάση. Συνεπώς, είναι σκόπιμο να θεσπισθούν με απροσδιόριστη διάρκεια διατάξεις για την περίοδο θερινής ώρας. Το άρθρο 4 της οδηγίας 97/44/ΕΚ προβλέπει εν προκειμένω ότι το Ευρωπαϊκό Κοινοβούλιο και το Συμβούλιο θεσπίζουν, πριν από την 1η Ιανουαρίου 2001, το καθεστώς που θα ισχύει από το 2002.(5) Για λόγους διαφάνειας και σαφήνειας της πληροφόρησης, είναι σκόπιμο να δημοσιεύεται ανά πενταετία το χρονοδιάγραμμα εφαρμογής της περιόδου θερινής ώρας για την επόμενη πενταετία.(6) Θα πρέπει, εξάλλου, να παρακολουθείται η εφαρμογή της παρούσας οδηγίας με βάση έκθεση της Επιτροπής προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή σχετικά με τον αντίκτυπο των θεσπιζόμενων διατάξεων σε όλους τους οικείους τομείς. Η έκθεση αυτή πρέπει να βασίζεται στις πληροφορίες που θα κοινοποιήσουν τα κράτη μέλη στην Επιτροπή σε εύθετο χρόνο, ώστε να καταστεί δυνατή η εμπρόθεσμη υποβολή της.(7) Δεδομένου ότι η πλήρης ημερολογιακή εναρμόνιση της περιόδου θερινής ώρας με σκοπό τη διευκόλυνση των μεταφορών και των επικοινωνιών δεν μπορεί να επιτευχθεί επαρκώς από τα κράτη μέλη και δύναται, συνεπώς, να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα, σύμφωνα με την αρχή της επικουρικότητας όπως διατυπώνεται στο άρθρο 5 της συνθήκης. Η παρούσα οδηγία δεν υπερβαίνει τα αναγκαία όρια για την επίτευξη αυτών των στόχων.(8) Για γεωγραφικούς λόγους, οι κοινές διατάξεις για τη θερινή ώρα είναι σκόπιμο να μην εφαρμόζονται στα υπερπόντια εδάφη των κρατών μελών,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Για τους σκοπούς της παρούσας οδηγίας, ως "περίοδος θερινής ώρας" νοείται η περίοδος του έτους κατά την οποία η ώρα μετατίθεται εξήντα λεπτά μπροστά σε σχέση με την ώρα που ισχύει το υπόλοιπο έτος.Άρθρο 2Από το έτος 2002, η περίοδος της θερινής ώρας αρχίζει, σε κάθε κράτος μέλος, στις 1 π.μ., ώρα Γκρίνουιτς, την τελευταία Κυριακή του Μαρτίου.Άρθρο 3Από το έτος 2002, η περίοδος της θερινής ώρας λήγει, σε κάθε κράτος μέλος, στις 1 π.μ., ώρα Γκρίνουιτς, την τελευταία Κυριακή του Οκτωβρίου.Άρθρο 4Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων(5), για πρώτη φορά κατά τη δημοσίευση της παρούσας οδηγίας και στη συνέχεια κάθε πέντε έτη, ανακοίνωση περιέχουσα τις ημερομηνίες έναρξης και λήξης της περιόδου θερινής ώρας για τα πέντε επόμενα έτη.Άρθρο 5Η Επιτροπή υποβάλλει έκθεση στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, το αργότερο στις 31 Δεκεμβρίου 2007, σχετικά με τον αντίκτυπο των διατάξεων της παρούσας οδηγίας στους οικείους τομείς.Η έκθεση συντάσσεται με βάση τις πληροφορίες που κοινοποιεί κάθε κράτος μέλος στην Επιτροπή, το αργότερο στις 30 Απριλίου 2007.Η Επιτροπή, εφόσον κριθεί αναγκαίο και βάσει των συμπερασμάτων της έκθεσης, υποβάλλει κατάλληλες προτάσεις.Άρθρο 6Η παρούσα οδηγία δεν εφαρμόζεται στα υπερπόντια εδάφη των κρατών μελών.Άρθρο 7Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν με την παρούσα οδηγία, το αργότερο στις 31 Δεκεμβρίου 2001. Πληροφορούν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.Άρθρο 8Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 9Η παρούσα οδηγία απευθύνεται στα κράτη μέλη.Βρυξέλλες, 19 Ιανουαρίου 2001.Για το Ευρωπαϊκό ΚοινοβούλιοΠρόεδροςN. FontaineΓια το ΣυμβούλιοΠρόεδροςB. Ringholm(1) ΕΕ C 337 Ε της 28.11.2000, σ. 136.(2) Γνώμη που διατυπώθηκε στις 29 Νοεμβρίου 2000 (δεν δημοσιεύθηκε ακόμη στην Επίσημη Εφημερίδα).(3) Γνώμη του Ευρωπαϊκού Κοινοβουλίου της 12ης Δεκεμβρίου 2000 (δεν δημοσιεύθηκε ακόμη στην Επίσημη Εφημερίδα) και απόφαση του Συμβουλίου, της 20ής Δεκεμβρίου 2000.(4) ΕΕ L 206 της 1.8.1997, σ. 62.(5) ΕΕ C 35 της 2.2.2001.